
অঞ্চলে বাস করবার পর বস্তুপাড়ায় একখানি বসত-বাড়ি 
কেনেন এবং সেখানেই গিয়ে বাস করতে থাকেন । 

রামরতনের এক ছেলের নাম নীলকমল। নীলকমল 
এক সওদাগরী আফিসে হিসাবর্ষকের কাজ করতেন। 
তখনকার দিনে এসব পদ ধনে ও মানে ভালোই ছিল। 
নীলকমল সিমুলিয়ার বিখ্যাত বস্তু পরিবারে বিবাহ করেন। 
গোবিন্দরাম বন্থুর মেয়ের সঙ্গে নীলকমলের বিবাহ হয়। 
নীলকমলের শ্যালক নবীনকৃষ্ণ বসু সেকালের একজন বিখ্যাত 
ডাক্তার ছিলেন। কিন্তু পরে তার ডাক্তারি ছাড়বার যে 
কারণটি তার অন্যতম ভাগিনেয়, গিরিশচন্দ্রের সহোদর 
অতুলকৃষ্ণ, দিয়েছেন, ত| থেকে অসামান্য সততা ও বিবেকের 
পরিচয়ই পাঁওয়! যায়। এক সময়ে ছুটি রোগী তার হাতে 
আসে। তার মধ্যে যেটি বাঁচবে বলে তিনি আশা করে- 
ছিলেন, সেটি মারা যায়; আর যেটির জীবন সম্বন্ধে তিনি 
আশা! একেবারেই ছেড়ে দিয়েছিলেন, সেটিই শেষে সেরে 
ওঠে। চিকিৎদাবিগ্ভার এই রকম অনিশ্চিত ফলাফল দেখে 
তিনি বললেন, এই ধরনের ব্যাবসায় টাকা রোজগার করা! 
মহাপাপ । সঙ্গে সঙ্গে তিনি ডাক্তারি ছেড়ে দিলেন । পরে 
স্তার রিচার্ড টেম্পল্‌ তাকে নাগপুরে অতিরিক্ত সহকারী 
কমিশনার নিযুক্ত করেছিলেন । 

মামার এই বিবেক ও সতত! গিরিশচন্দ্রের চরিত্রে যে 
ছায়াপাত করবে, তাতে আর আশ্চর্য কি! 

গিরিশচন্দ্রের বাব! নীলকমলের চরিত্রও যথেষ্ট উন্নত 
ধরনের ছিল। বিবাহের পর তার এক ছেলে ও পর পর ছ’টি 
মেয়ে হয় । এই ছেলের নাম নৃত্যগোপাল। নীলকমলের 
সংসারে অভাব-অনটন বিশেষ ছিল না। কিন্তু একটি ছেলে 
হওয়ার পর পর-পর ছ’টি মেয়ে হওয়ায় তার মনে কিছু ক্ষোভ 
ছিল। কিন্তু ১৮৪৪ খ্ৰীষ্টাব্দের ২৮-এ ফেব্রুয়ারি সোমবার তার 
সেই ক্ষোভ দূর হ'লো। তিনি আবার এক পুত্র লাভ করলেন। 
জননীর অষ্টম গর্ভের সন্তান বলে সকলেই এই শিশুকে বিশেষ 
চোখে দেখতে লাগলেন । নীলকমলের বৃদ্ধ কাকা ও দাদা, এই 
শিশুর জন্মে এতোই উল্লসিত হলেন যে, বস্ুপাড়ার ঘোষ 
পরিবারে এক অভূতপূর্ব আনন্দ-সমারোহ দেখা দিলো । 
“তুমি যেদিন জন্মাও, দাদা দেশে ঢাক-ঢোল রাখেন নাই*__ 
গিরিশচন্দ্রের “গৃহলক্ষ্মী” নাটকের এই উক্তিকে সেদিনকার 
অবস্থার আংশিক বর্ণনা বলা যেতে পারে। শিশুর নাম 
রাখা হ’লো গিরিশচন্দ্র । 


গিরিশচন্দ্রের জন্মের পরই তার মা অস্ুস্থা হলেন। 
মায়ের অসুস্থতার ফলে গিরিশচন্দ্র শৈশবে মাতৃত্তন্য থেকে 
হলেন বঞ্চিত এবং তাকে স্তন্যদানের জন্যে এক বাঁগদীর 
মেয়েকে বাড়িতে রাখা হ'লো। এই বাগদিনীর কোলেই 
শিশু গিরিশচন্দ্র বড়ো হ'তে লাগলেন। গিরিশচন্দ্র পরে 
তার “গোবরা” নামে ছোট গল্পটিতে এই স্তন্তদায়িনীর 

সুন্দর চিত্র একেছিলেন। “মণি বাগদিনী বড় দজ্জাল ; কিন্ত 
অন্তান-প্রাতিপালনে মণি সাক্ষাৎ জননীরূপ ধারণ করিয়াছে” 
গিরিশচন্দ্র জন্মের কয়েক মাসের মধ্যেই কিন্ত ঘোষ 
পরিবারের আনন্দ-উৎসব গভীর বেদনায় ও শোকে পরিণত 
হ'লো। তার বাবার যে কাকা ও দাদা তাকে এই 
সংসারে পরম সাদরে বরণ ক'রে নিয়েছিলেন, তার বয়স 
ছ'মাস না হতেই তার! দুজনেই ইহলোক থেকে বিদায় 
নিলেন। মাও অসুস্থ; পরিবারের অপর সকলে শোকে 
মুহমান। এই অবস্থায় শিশু গিরিশচন্দ্রের প্রতি অবহেল। 
ও অযত্ব হওয়াই ছিল স্বাভাবিক। কিন্ত নীলকমল তা হ'তে 
দিলেন না। তিনি নিজেই তার শিশুপুত্রের যত্ব ও রক্ষণা- 
বেক্ষণের ভার নিলেন। পিতার আদরে ও যত্বে গিরিশচন্দ্রের 
বয়স সাত বছর পূর্ণ হ'লো। এই সময়ে নীলকমলের 
সংসারে মৃত্যু আবার কঠোর আঘাত হানলো। নীলকমলের 
বড় ছেলে শৃত্যগোপাল অকালে মারা গেলেন। নীলকমল 
পুত্ৰশোক সামলে নিয়ে গিরিশচন্দের মধ্যেই যেন তীর 
হারানো পুত্রকে খুঁজে পেলেন। তার পিতৃস্েহ দ্বিগুণ 
বেড়ে গেলো । কিন্ত অন্যদিকে মায়ের কাছে গিরিশচন্দ্র 
যে সামান্য আদর-যস্বটুকুও পেতেন, তা বন্ধ হ'লো। মা 
অকারণে গিরিশের উপর অত্যন্ত কঠোর হয়ে উঠলেন । 
সামান্য স্েহের জন্যেও. লালায়িত হয়ে যখন -বালক 
গিরিশচন্দ্র মার কাছে যেতেন, তখন মা তাকে দূর দূর 


৮২ 

ক'রে তাড়িয়ে দিতেন। সামান্য অপরাধের জন্যেও মার 
কাছে তার নির্যাতন চরমে উঠতো । এইভাবে একদিকে 
বাবার অপরিমিত ভালোবাসা ও অন্য দিকে মার কঠোর 
হৃদয়হীনতা৷ বাল্যকালেই গিরিশচন্দ্রের মধ্যে এক অভূতপূর্ব 
মানসিক ছন্দের স্থপ্টি করলো। অবাল্য দ্বন্দের এই গভীর 
অভিজ্ঞতা একদিন তাকে যে অন্যতম শ্রেষ্ঠ নাট্যকার হ'তে 
সাহায্য করেছিল, তা সহজেই বলা যায়। কেবল তাই 
নয়, পরে তিনি মার যে পরিচয় পেয়েছিলেন, তাতে তাকে 
মানবচরিত্র সম্পর্কে গভীরভাবে কৌতুহলী ক'রে তুলেছিল । 
অনুভুতির তীব্র দ্বন্থ ও মাঁনবচরিত্র সম্পর্কে গভীর ওৎসুক্য 
বাল্যকালেই গিরিশচন্দ্রকে অত্যন্ত ভাবপ্রবণ ও কল্পনাশীল 
ক'রে তুলেছিল । ভাঁবপ্রবণতা ও কল্পনাশীলতা ছাড়া কে 
কবে কবি বা! স্রষ্টা হ'তে পেরেছে! 

মায়ের যে অপরূপ রূপটি গিরিশচন্দ্র অকস্মাৎ প্রত্যক্ষ 
করেছিলেন, তা কল্পিত কাহিনীর চেয়েও রোমাঞ্চকর । 
তা মাতৃচরিত্রের আশঙ্কা, সতর্কতা ও সংযমকে একটি মুহূর্তে 
চকিতে গিরিশচন্রের সন্মুখে উদ্ঘাটিত ক'রে দিয়েছিল। 
ঘটনাটি এই £ 

একবার গিরিশচক্দ্রের কানের গোড়া ফুলে ওঠে এবং তিনি 
জরে অচেতন হয়ে পড়েন। এই সংকটজনক অবস্থায় মা 
অত্যন্ত ব্যাকুল হয়ে ওঠেন, তিনি স্বামীকে কাতর কে বলতে 
থাকেন, “ওগো, আমার গিরেকে কোনো! রকমে বাঁচাও ৷? 


৬ ছোটদের গিরিশচন্দ্র ' 

সত্রর এই আকুলতায় নীলকমল নিজেও অবাক হন। 
বলেন, “তুমি গিরের জন্যে আজ এমন উতলা হচ্ছ কেন? 
তুমি তো গিরেকে কোনও দিন ভালোবাসো নি !” 

স্বামীর কথায় গিরিশচন্দ্রের মা কেঁদে ফেলে বললেন, 
“তোমরা তো৷ জানো না, কেমন ক'রে বুক বেঁধে ওকে আমি 
দূরে রেখেছি! কি জান, আমি রাক্ষপী, আমি আমার 
গোপালকে খেয়েছি। গিরে আমার অষ্টম গর্ভের ছেলে; আমার 
কুদৃষ্টিতে পাছে ওর অমঙ্গল হয়, এই ভয়ে আমি ওকে কাছে 
আসতে দিই নি, আমি ওকে রাতদিন অয নির্যাতন করেছি! 
বাছা একবিন্দু আদরের জন্যে কাছে এসেছে, আমি দূর দূর 
ক'রে তাড়িয়ে দিয়েছি! সে শুধু ওরই ভালোর জন্যে। আমাকে 
তুমিও ভুল বুঝো না। আমার গিরেকে তোমরা বাঁচাও ৷” 

মা ও বাবার এই কথাবার্তা সবই স্বপ্নাবিষ্টের মতো 
গিরিশের কানে গেল। গিরিশ সেদিন মায়ের এক অপরূপ 
কল্যাণময়ী মৃতি দেখলেন । 

জুচিকিৎসায় ও পিতামাতার সেবা-যত্বে গিরিশচন্দ্র সেরে 
উঠলেন। কিন্তু মাকে তিনি আর বেশীদিন পেলেন না। 
গিরিশচন্দ্রের জন্মের পর তার পিতামাতার আরও চারটি 
ছেলেমেয়ে হয়েছিল । এদের মধ্যে তিন জন ভাই, আর 
একজন বোন। বোনটি সৃতাবস্থাতেই জন্মেছিল। এই মৃতা 


কন্া প্রসব করবার পরেই গিরিশচন্দ্রের মায়ের মৃত্যু হয়। 
তখন গিরিশচন্দ্রের বয়স মাত্র এগারো বছর। 


দুই 

শৈশবে মাতৃন্সেহে বঞ্চিত ও কৈশোরের প্রারস্তে মাতৃহীন 
গিরিশচন্দ্র তার পিতার অবারিত স্সেহে লালিত হয়েছিলেন। 
ফলে তার মধ্যে বাল্যকাল থেকেই দুরন্ত একগুয়ে ভাবটি 
প্রবলভাবে দেখা দিয়েছিল। তার একগু য়ে আবদারগুলি কি 
ধরনের ছিল, একটা উদাহরণ দিলেই বেশ বোঝা যাবে। 
ঘোষ পরিবার অত্যন্ত ধর্মভীরু ও ভগবৎভক্ত ছিলেন। এ হেন 
পরিবারের কুলদেবতা শ্রীধরের নৈবেদ্যেও যখন গিরিশ ভাগ 
বসাতেন, তখনও তার সাত খুন মাফ ছিল। একদিন 
গিরিশচন্দ্র খিড়কির বাগানে গিয়ে দেখলেন, শশা গাছে 
একটি শশার খড় বাধা আছে। ফলটি গৃহদেবতা শ্রীধরের 
জন্যে আলাদা! ক'রে রাখা হয়েছে । এ ফলে হাত না দিতে 
জ্যাঠাইমার কঠোর আদেশ আছে। কিন্ত নিষেধ করলেই 
গিরিশের জেদ বাড়ে । সুতরাং এ শশাটি খাওয়ার প্রবল 
বাসন! হ’লো তার। বিকালে বাবা আফিদ থেকে বাড়ি 
ফিরলে গিরিশচন্দ্র কাদতে লাগলেন। বাবা জিজ্ঞেস 
করলেন, “কেন কাদছিস রে গিরে ?” গিরে জবাব দিলেন 
না। কানা সপ্তমে উঠলো । তখন নীলকমল তীর বউদিদিকে 
জিজ্ঞেন করলেন, “গিরে কাদে কেন বড়বউ ?” 

“কি জানি ঠাকুরপৌ।! বলেঃ তেষ্টী পেয়েছে । কিন্তু 
জল দিলে খাচ্ছে না !” 

এতক্ষণে গিরিশ কথা বললেন, “জল খাওয়ার তেষ্টা নয় 
বাবা, শশা খাওয়ার তেষ্ট ৷” 

ছেলের এই ধরনের কথা শুনে নীলকমল হাসলেন এবং 
বাজার থেকে শশা কেনার ব্যবস্থা করলেন । গিরিশ প্রতিবাদ 
ক'রে বললেন, “বাজারের শশা নয় বাবা ৷? 

-তিবে কোন্‌ শশা ?” 

__“খিড়কির বাগানে যে শশাটা খড়ে বাধা জআাছে।” 

শুনেই জ্যাঠাইমা তো আগুন হয়ে উঠলেন__“হতভাগা 
ছেলে! ঠাকুরকে দেবার জন্যে আমি শশা বেঁধে রেখেছি । 
সেই শশা! আর তা না খেলে তেষ্টা বাবে না তোমার! খবরদার 
ঠাকুরপো, তুমি কক্ষনো ওকে এ শশা দিতে পাবে না।” 

ঠাকুর-দেবতা সম্পর্কে নীলকমলের এই ধরনের গৌঁড়ামি 
কোনও দিন ছিল না। তিনি মৃদু হেসে বললেন, “বড়বউ, 
শিশু যার জন্যে এমন ক'রে কীদছে, সেই শশা কি ঠাকুর 
খেয়ে খুশী হবেন ?” 

বউদিদি তার ঠাকুরপোকে ভালো করেই চিনতেন । 
“ঠাকুর-বামুন মানে না। কায়েতের ছেলে, আদর দিয়ে দিয়ে 
ধিঙ্গি ক'রে তুলছে” ইত্যাদি বকতে বকতে তিনি চলে 
গেলেন। তারপর বাগান থেকে শশা তুলে আনা হ’লো। 
গিরিশচন্দ্র শশা খেয়ে তেষ্টা মেটালেন। 

ধর্ম সম্পর্কে তার বাবার এই উদারতা গিরিশচন্দ্রকে 
গভীরভাবে প্রভাবিত করেছিল। ধর্মের গৌড়ামি তাকে 


" ছোটদের গিরিশচন্দ্র ৯ 
কোনদিন স্পর্শ করতে পারেনি । এমন কি, তা এক সময় 
নাস্তিকতার পর্যায়ে গিয়েও পৌচেছিল। কিন্তু প্রকৃত ধর্ম 
কি, তা গিরিশচন্দ্র মনে প্রাণে বুঝতেন । তাই রামকৃষ্ণ 
একদিন তীর প্রতি আকৃষ্ট হয়েছিলেন । 


যাই হোক, ছুরত্তপনা ও একগুয়েমির মধ্যেই গিরিশের 
বাল্যকাল কাটতে লাগলো । তখনকার দিনে কলকাতার 
অন্যতম বিখ্যাত স্কুল ছিল গৌরমোহন আট্যের ওরিয়েন্টাল 
সেমিনারি। সেখানেই গিরিশচন্দ্রকে ভতি ক'রে দেওয়া হ'লো। 
কিন্তু স্কুলে তার লেখাপড়া বিশেষ হ'লোঁ না। তার অনুসন্ধিৎস্থ 
মন প্রায়ই শিক্ষককে এমন সব প্রশ্ন করতো, যার ফলে 
স্কুলে তার নাম বুদ্ধিমান ছাত্র হিসাবে নয়-_ছুষ্ট ও অবাধ্য 
ছাত্র হিসাবেই ছড়িয়ে পড়লো । শিক্ষকরা তীর প্রশ্নের উত্তর 
দিয়ে তার কৌতুহল মেটালেন না__তীকে নির্বোধ আখ্যা 
দিয়ে তীর মুখ বন্ধ করলেন। প্রচলিত শিক্ষা ব্যবস্থায় প্রায়ই 
এমন ঘটনা দেখা যার । যেসব ছেলে শিক্ষার বাঁধাধরা পথে 
এগোতে চায় না বা পারে না, তাদের প্রায়ই এই অবস্থা 
হয়। বিগ্ভালয়ের রাজপথ তাদের জন্যে কণ্টকিত হয়ে ওঠে 
বা চিরতরে বন্ধ হয়ে যায় । 

শুধু আমাদের দেশে নয়, ইউরোপ ও আমেরিকায় 
এমন ঘটনা ঘটবার অনেক নজির আছে । আমেরিকার 
সুবিখ্যাত, বৈজ্ঞানিক এডিসনকে একদিন তার স্কুলের 

শিক্ষকরা বোকা বলে স্কুল থেকে তাড়িয়ে দিয়েছিলেন । 
পরে এই এডিসন সারা মাঞ্িন জাতির গৌরব হয়েছিলেন । 
তিনি এতো বেশী জিনিস আবিষ্কারের গৌরব পেয়েছিলেন, 
যা আর কোনও বৈজ্ঞানিকের ভাগ্যে জোটে নি। 

বিদ্যালয়ে গিরিশচন্দ্রের উপর শাস্তির নামে নির্যাতন 
হতো । তাই বিদ্যালয়ের শিক্ষার দিক থেকে প্রাণশক্তিতে 
উচ্ছল গিরিশচন্দ্রের মন খেলাধুলো ও ছুরস্তপনার দিকেই 
ছুটলো। তার বাবার অগাধ স্নেহ সেদিকে বিন্দুমাত্র 
বাধার স্থষ্টি করলে। না । পরবর্তী কালে প্রাপ্তবয়স্ক গিরিশচন্দ্র 
খেদ ক'রে নিজের শিক্ষাজীবন সম্পর্কে বলেছিলেন-_“যদি 
তাহারা আমাকে তাড়না না করিয়। মিষ্ট কথায় আমি যেরূপ 
বুঝিতে পারি, সেইরূপ বুঝাইয়। দিতেন, তাহা হইলে বোধ 
হয় আমি শিখিতে পারিতাম।” তিনি তার একাধিক 
নাটকেও প্রচলিত শিক্ষাব্যবস্থাকে বিদ্রপ করেছিলেন । তার 
লেখ “কমলে কামিনী” নাটকে শিক্ষক ও ছাত্রের প্রাশ্নোত্তরের 
একটি সুন্দর চিত্র আছে। ছাত্র প্রীমন্ত তার শিক্ষককে 
বলছেন_-“কি বুঝালে বল আরবার।” শিক্ষক তখন চ*টে 
গিয়ে বলছেন__“হতচ্ছাড়া ব্যাটা, কি বুঝালেম? বকে 
বকে মুখে ফেকো উঠে গেল” «নল-দময়ন্তী” নাটকেও 
গিরিশচন্দ্র প্রচলিত শিক্ষাব্যবস্থা সম্পর্কে অনুরূপ ইঙ্গিত 


দেন। এ নাটকে বিদূষক নিজের মূর্খ তার কৈফিয়ৎ দিচ্ছে £ 
“গুরুমশীয় যে কান ম'লে দিলেন, নইলে ‘ক’ খ’ শিখতুম iP 

বিদ্যালয়ের শিক্ষায় গিরিশচন্দ্র বিশেষ পারদশিতা দেখাতে 

না পারলেও তার দেহ ও মনের বিকাশ সহজ ও স্বাভাবিক- 
ভাবেই হ'তে লাগলো । পরবর্তী কালে গিরিশচন্দ্র পৌরাণিক 
নাটক রচনা ক'রে বাঙ্গালীর হৃদয় জয় করেছিলেন এবং 
বাংলার রঙ্গমঞ্জকে সর্বজনীন ক'রে তুলেছিলেন । সেজন্যে যে 
ব্যাপক প্রস্তুতির প্রয়োজন ছিল, তার স্থত্রপাত হয়েছিল তার 
শৈশবেই। গিরিশচন্রের বাবা নীলকমল বাবুর এক বৃদ্ধা 
কাকীমা ছিলেন । কাশীরাম দাস ও কৃত্তিবাসের রচনা পাঠে ও 
আবৃত্তিতে তার জোড়! বড়ো কেউ ছিল না। তিনি রামায়ণ), 
মহাভারত ও পুরাণের নানা কাহিনী এমন সুন্দরভাবে 
বলতে পারতেন যে, তা সজীব হয়ে উঠতো । কাহিনীর 
পাত্রপাত্রীর।৷ সকলেই রক্তমাংসের মানুষ হয়ে চোখের সামনে 
ঘুরে বেড়াতো ৷ রোজ সন্ধ্যাবেলা এই বৃদ্ধা ঠাকুরমার মজলিস 
বসতো । গিরিশচন্দ্র ছিলেন এই মজলিসের নিয়মিত সভ্য । 
গিরিশচন্দ্র অনেক সময় কাহিনী শুনতে শুনতে কেদে 
ফেলতেন। কেবল ঠাকুরমার মজলিসে নয়, বাড়িতে ও 
পাড়ায় এ ধরনের যেসব আলোচনা হ'তো, সেগুলিতেও 
গিরিশচন্দ্র নিয়মিতভাবে হাজিরা দিতেন। এখন দেশে 
কথকতাঁর চল নেই। কিন্তু কথকর! ছিলেন একাধারে 
কাহিনীকার ও অভিনেতা । তারা তাদের গল্পগুলিকে কেবল 
সুন্দর ক'রে বলতেন না, গল্পে বণিত পাত্রপাত্রীদের বিভিন্ন 
চরিত্র একাই বিভিন্ন সুরে বিভিন্ন ভঙ্গিতে অভিনয় ক'রে 

দেখাতেন। কথকদের এই অসাধারণ বর্ণনা ও অভিনয়শক্তি 
‘সেদিন গিরিশচন্দ্রকে মুগ্ধ করেছিল । গিরিশচন্দ্র তার পরবর্তী 
জীবনে সেই সময়কার বাংলা রক্ষমঞ্চের সর্বশ্রেষ্ঠ অভিনেতা- 
রূপে পরিচিত হয়েছিলেন । জুনিপুণ অভিনয়ের প্রথম পাঠ 
সম্ভবত গিরিশচন্দ্র এই কথকদের কাছ থেকেই পেয়েছিলেন । 
তাই বড় হয়েও পুরাণ ও কথকতার নিন্দা তিনি সইতে 
পারতেন না। কেউ পুরাণের নিন্দা করলে তিনি বলতেন, 
“তুমি কি বলছ, তুমি নিজেই তা জান না।৮ নিজেও তিনি 
অপুর্ব নৈপুণ্যের সঙ্গে কথকতা করতেন। শিক্ষিত লোকরা 
এ সময়ে কথকতার ওপর শ্রদ্ধা হারিয়েছিলেন। তারা 
রঙ্গমঞ্চের অভিনরকেই উচ্চতর পর্যায়ের শিল্প মনে করতেন। 
একবার এক শিক্ষিত লোক গিরিশচন্দ্রের কাছে কথকতা 
সম্পর্কে বিরূপ মন্তব্য করলে পরদিন তিনি নিজেই কথকতা 
কারে তাকে ও অন্যান্য বন্ধুদের “ক্রবচরিত? শোনান। 
সকলেই অবাক হয়ে যান। কথকর| যে অসাধারণ অভিনয় 
জীবনে বাল্যকালের এই পুরাণ কাহিনী ও কথকতা শোনা যে 
কী প্রভাব বিস্তার করেছিল; গিরিশচন্দ্র নিজেই তার বর্ণনা 
দিয়েছেন £ পবুড়ীর (বৃদ্ধা ঠাকুরমার ) গল্পে আমার মনে 
এমন গভীর বেদনার উদয় হয়েছিল থে, এখনও মনে হ’লে 
আমার মনে গভীর দুঃখ হয়ঃ আমি মাথুর-লীলা, এখনও 
গড়তে পারি না। ছেলেবেলা এই পুরাণপ্রসঙ্গ আন বড় হয়ে 


° 

দিগন্বর কথকের কথকতা শুনে পৌরাণিক নাটক লেখা 
আমার এমন সহজসাধ্য হয়েছিল ৷” 

গিরিশচন্দ্র স্কুলের পর স্কুল বদলাতে লাগলেন । শিক্ষা- 
লাভ বিশেষ হ’লো না। কিন্ত বিদ্যালয়ের শিক্ষাই তো জীবনের 
সবচেয়ে বড়ো শিক্ষা নয়_সবচেরে বড়ো শিক্ষা হ’লো| জীবন- 
যুদ্ধের শিক্ষা। কৈশোর পার না হ'তেই তার সে শিক্ষা 
শুরু হয়ে গেল। 

স্ত্রী মরবার অল্পদিন বাদেই বাবা নীলকমলের স্বাস্থ্য 
ভেঙে পড়লো । তিনি ভগ্ন স্বাস্থ্য নিয়েই-আফিসে যাতায়াত 
করতে লাগলেন । অনেকদিন ধরে তিনি আমাশী রোগে 
ভূগছিলেন। এখন সেই রোগ আবার বাড়লো | চিকিৎসকরা 
বিশ্রামের পরামর্শ দিলেন | নীলকমল বিশ্রাম নিলেন, কিন্তু 
রোগ সারলে। না । এর অল্পদিন বাদেই তার মৃত্যু হলো । 
গিরিশচন্দ্র সেই সবে চৌদ্দ বছরে পা! দিয়েছেন । যে পিতার 
নিরাপদ আশ্ররে গিরিশচন্দ্র এতোদিন ছুরত্তপনায় অতিবাহিত 
করেছিলেন, তা অকস্মাৎ সরে যাওয়ায় গিরিশচন্দ্র দেখলেন, 
সারা সংসারের দায়িত্ব তার, একার ওপর পিতৃমাতৃহীন 
তিনটি ছোট ভাই ভারই মুখ চেয়ে রয়েছে! 


তিন 

নীলকমল ছিলেন বিচক্ষণ ব্যক্তি। নাবালক ছেলেদের 
তিনি স্রোতের মুখে অসহায় তৃণের মতো ভাসিয়ে দিয়ে যান 
নি। তিনি বিষয়-সম্পত্তি কিছু রেখে গিয়েছিলেন, তা 
ঠিকমতো চালানো হ'লে ছেলেদের মানুষ হওয়ার পথে যে 
বাধা হবে না তা তিনি জানতেন । তবে তেরো-চোদ্দ বছরের 
বালক গিরে যে সে বিষয়ে উপযুক্ত পাত্র, এরকম কোনও ভুল 
খারণ। তার ছিল না। তাই তিনি অন্য ব্যবস্থা করলেন। 
তার বড় মেয়ে ছিলেন বিধবা । তার বুদ্ধি ও ভ্রাতৃ- 
স্নেহ, দুটিই ছিল প্রবল । নীলকমল মরবার আগে তাকেই 
নাবালক ছেলেদের অছি নিযুক্ত ক'রে গেলেন। গিরিশচন্দ্র 
নিজে বলেন ৪ “বাব! এমনি বিচক্ষণ ছিলেন যে, মৃত্যুর পূর্বে 
আমাদের বিবয়-আশয় সম্পর্কে যা কিছু বিপদাশঙ্কা আছে, 
যা কিছু করতে হবে, একখানি খাতায় সব এমনি লিখে রেখে 
গেছলেন, যাতে স্ত্রীলোক বালকেও তা দেখে বিষয় রক্ষা করতে 
পারে।” 

যে-বৎসর গিরিশচন্দ্র বাবা মারা যান, সেই বছর 
ভারতে সিপাহী বিদ্রোহ হয়েছিল। সিপাহী বিদ্রোহের 
আগুন বারাকপুর থেকে দিল্লী, মিরাট, কানপুর, লখনৌ, 
অযোধ্যা, সারা উত্তর ভারতে লেলিহান শিখার মতো ছড়িয়ে 
পড়েছিল। পরে গিরিশচন্দ্র বলেছিলেন? “করে ভয়ংকর 


০ 

দিনের কথা আমার বেশ মনে আছে । বাহিরে যেমন বিভী- 
বিকা, আমার অন্তরেও তেমনি বিভীবিকা। এই বিভীষিকা 
নিয়ে সংসারে আমার প্রথম প্রবেশ ৷” : 

দিদির সুপরিচালনায় গিরিশচন্দ্রের কৈশোর নির্বঞ্ছাটেই 
কাটতে লাগলে|। গিরিশচন্দ্র পরবর্তী কালে বলেন, “বাবা 
মারা যেতে আমার প্রথম ভাবনা হয়েছিল ভাইগুলিকে মান্ুৰ 
করব কেমন ক'রে; তাই দিদিকে বলেছিলুম, বিকেলে আর 
জলখাবার ক’রে৷ না, আমাদের ছুটি ছুটি মুড়ি দিও। কিন্তু 
বাবা মোটা ভাত মোটা কাপড়ের যোগাড় ক'রে রেখে 
গিয়েছিলেন । নইলে কি সখ ক'রে মেতে বেড়াতে পারতুম ?” 

প্রকৃতপক্ষে এ রকম কোনও ব্যয়সংকোচের প্রয়োজন হয় 
নি। দিদি বরং গিরিশের বিয়ের ব্যবস্থাও করলেন। বাব! 
মরবার পরের বছর কলিকাতার শ্যামপুকুরের নবীনচন্দ্র দেবের 
একমাত্র কন্যার সঙ্গে গিরিশচন্দ্রের বিয়ে হলো । বিয়ের 
দিন একটি ভয়ংকর দূর্ঘটনা ঘটেছিল । বিয়ে বাড়িতে আনন্দ 
উৎসব চলছে, এমন সময় হঠাৎ খবর এলো নিমতলার 
কাঠের গুদামে আগুন লেগেছে দক্ষিণের হাওয়ায় লেলিহান 
অগ্নিশিখা দ্রুত ঈশান কোণের দিকে ছড়িয়ে পড়লো । অগ্নির 
সে তাগুব-নৃত্যে আমোদ-প্রমোদ চুলোয় গেলো, যে যার ঘর- 
দোর রক্ষার জন্যে চারদিকে ছুটোছুটি করতে লাগলো । 
আগুন ক্রমেই বাগবাজারের পল্লী পর্যন্ত এগিয়ে এলো। 
গিরিশচন্দ্রে বাড়ির পশ্চিম দিকে একটি তেতুল গাছ ছিল, 

সেই গাছ দাউ দাউ ক'রে পুড়ে গেল । গিরিশচন্দ্রের সৌভাগ্য 
যে, আগুন সেদিন আর বেশী পুবে এগোয় নি। নইলে 
গিরিশচন্দ্রকে সেদিন গৃহহীন হ'তে হ'তো। এইভাবে বাল্য- 
কালেই বারে-বারে মৃত্যু ও বিপদ্‌ এসে তাকে আঘাত দিতে 
লাগলো। জীবনকে যেন মৃত্যু ও বিপদের মধ্য দিয়েই ক্ষণে 
ক্ষণে তিনি চিনতে লাগলেন । 


বাবা মরবার পর শাসন ও তিরস্কারের শেষ সন্তাবনাটুকুও 


ঘুচে গেল। তখন গিরিশচন্দ্র যে পথে পা বাড়ালেন, তাতে 
“ভাইগুলিকে মানব করব কেমন ক'রে” এ কথা মাথায় 
থাকার কথা নয়। পাড়ার যতো বাউণ্ডুলে ছেলে তীর সঙ্গী 
হয়ে উঠলো; তাদের সঙ্গই তার একমাত্র আনন্দ ও 
ব্যস্ততা হয়ে দেখ দিলো। আঠরে। বছর বয়সে সকলের 
সনির্বন্ধ অনুরোধে ও উপদেশে গিরিশচন্দ্র প্রবেশিকা পরীক্ষা 
দিলেন। কিন্তু পরীক্ষায় কৃতকার্য হ'তে পারলেন না এবং 
বিদ্যালয়ের পথ চিরদিনের মতো ত্যাগ করলেন । এখন তিনি 
নিয়মিতভাবে বাউণ্ডুলে বন্ধবান্ধবদের সঙ্গে আড্ডা দিয়ে 
বেড়াতে লাগলেন ; যাত্রা, হাক-আখড়াই, কথকতা, তরজা, 
পাঁচালী, কৰিকুলড়াই কোথাও হচ্ছে শুনলে নীতিমতে 
সেখানে গিয়ে হাজির হলেন। কৈশোরেই গিরিশচন্দ্র 
গঠিত ও সুকান্তি দীর্ঘদেহের অধিকারী ছিলেন, তার 
কণঠন্বরও সুমধুর ছিল। তাই বিদ্যালয়ের দোর যখন বন্ধ 
হ'লো, তখন যাত্রা, কবি, তরজা, হাফ-আখড়াই? পাঁচালী, 

কথকতা, কি এ ধরনের কিছুতে ভিড়ে পড়বার কথাও তিনি 
ভাবতে লাগলেন। বাউণ্ডুলে বন্ধুদের সঙ্গে মেশায় তার 
অনেক চারিত্রিক দৌষও দেখা দিলো । তবে দল বেঁধে 
দুঃস্থের সেবা ও উপকার করার একটি মহৎ বৃত্তিও তার মধ্যে 
যথেষ্টরূপে বিকাশ পেলো । কোথায় কলেরা-বসন্ত হয়েছে, 
কোথায় কাদের রোগীর পথ্য জুটছে না, কোথায় কার মুখে 
দু'দিন অন্ধ নেই, কোথায় কোন্‌ পরিবারের মড়া শ্মশানে 
নিয়ে যাওয়ার লোক জুটছে না-_সকল খবরই গিরিশচন্দ্রে 
কাছে আসতো এবং তার প্রতিকারের জন্যে' গিরিশচন্দ্র 
সদলবলে গিয়ে উপস্থিত হতেন। এ সময় পাড়ায় প্রায়ই 
একদল দুষ্ট সননযাসীর আবির্ভাব হ'তো। তার! দুপুরে পুরুষরা 
যে যার কর্মস্থলে চলে গেলে বাড়িতে এসে উপস্থিত হ'তো৷ 
এবং বাড়ির মেয়েদের কাছ থেকে নানারকম অমঙ্গলের ভয় 
দেখিয়ে টাকা-পয়সা আদার করতো । গিরিশচন্দ্র অল্পকালের 
মধ্যেই এইসব দুষ্ট সন্যাসীকে নানাভাবে লাঞ্ছনা ক'রে সারেন্তা 
করলেন। গিরিশ আছেন জানলে, এ ধরনের লোক পাঁড়ার 
ত্রিসীমানায় আসতো নাঁ। এইসব কাজের জন্যে পাঁড়ার 
অনেকে গিরিশচন্দ্রকে মনে মনে ভালোও বাসতেন। তবে 
ঠাকুর-দেবতা মানে না, দেব-দ্বিজে ভক্তি করে না, অসৎসঙ্গে 
ঘুরে বেড়ায়, মদ-ভাঙ “খেয়ে উচ্ছন্নে বাচ্ছে_ ইত্যাদি কারণে 
অনেকে তাকে ভয় ও দঘৃণাও করতেন । 

গিপিশচন্দ্রকে অনেকে বৌকাও মনে করতেন। একবার 

বিবয়-সম্পন্তি নিয়ে এক মামলা হলো । গিরিশচন্দ্র তাতে 
সাক্ষ্য দিতে গিয়ে শেখানো মিছে কথার বদলে সত্যিকথা ব'লে 
এলেন। সেজন্যে আত্মীয়-স্বজনের কাছে তাকে নানাভাবে 
তিরস্কৃত ও অপমানিত হ'তে হ'লো__তিনি যে অতিশয় 
নির্বোধ, তা শীঘ্রই প্রচারিত হয়ে গেল। সাধুতা ও সারল্যের 
জন্যে তিনি কৈশোরে যেভাবে ঘরে-বাইরে তিরস্কৃত হয়েছিলেন, 
তার স্মৃতি তার পরবর্তী জীবনেও স্থায়ী হয়েছিল । এই স্মৃতিই 
যেন তার “মায়াবসান” নাটকে কালীকি্করের মুখে প্রকাশ 
পেয়েছে_“উন্মাদ! উন্মাদ! উন্মাদ ভিন্ন এ সংসারে সত্য কে 
বলতে চায় ! মিথ্যা সাক্ষী দিতে কে নারাজ হয়! ব'য়ে লেখা 
আছে, সত্য কথা বলতে হয়, সত্যকথা বলতে হয় ; ছেলেদের 
শেখাতে হয়, সত্যকথ। বলতে হয় ; বড় হ'লে সত্যকথা বলতে 
নেই, বিষয়-কর্মে সত্যকথা বলতে নেই; পাগলে বলে, 
পাগলে বলে__বুঝলে ?” 


যাই হোক। এই অভিভাবকহীন অস্থির জীবনই যে 
একদিন গিরিশচন্দ্রকে রঙ্গমঞ্চ ও নাট্যসাহিত্যের দিকে টেনে 
এনেছিল, সে বিষয় নিঃসন্দেহ। তাই গিরিশচন্দ্রে এই 
কথাগুলি একান্তই সত্য 2 

“কর্মক্ষেত্রে যাকে যে কাজ করতে হবে, যার যেমন 
শিক্ষার প্রয়োজন, ভগবান তাকে তেমনই শিখিয়ে পড়িয়ে 
নেন। চোদ্দ বছর বয়সে আমার বাবা মরে গিয়েছিল । তা 

» ছোটদের গিরিশচন্দ্র ১৯ 
না হ’লে সংসারে স্বাধীনভাবে বেড়াতে পারতুম নাঁ। যাত্রা 
থিয়েটারের দলেও মিশতে পারতুম না । মাথার উপরে 
কেউ ছিল না বলে আমাকে সর্বদাই লোক চিনে চলতে 
হতো ।” ঠি 

তার কৈশোরের অপর একটি ঘটনাও তার জীবনের উপর 
গভীরভাবে রেখাপাত করেছিল । তখন গিরিশচন্দ্রের বয়স 
বছর চোদ্দ হবে । তখন তিনি কবি ঈশ্বর গুপ্তের সম্মান দেখে 
বিস্মিত ও মুগ্ধ হয়েছিলেন এবং তার বালক হৃদয়ের গোপন 
গভীরে ঈশ্বর গুপ্তের মতো হওয়ার একটি বাসনা বাস৷ 
বেঁধেছিল। এ দিনের ঘটনা সম্পর্কে গিরিশচন্দ্র বলেন £ 

«পাড়ায় ভগবতী গাঙ্গুলিদের বাড়িতে একদিন হাফ 
আখড়াই শুনতে যাই, গিয়ে দেখি এত ভিড় যে বড় বড় লোক 
সব কল্কে পাচ্ছেন না__আমাদের কে আমল দেয়! এমন 
সমর সামান্য কাপড়-চোপড় পরে একটি লোক এল, আর 
অমনি সভার সব বড় বড় লোক তাকে আপ্যায়িত করবার 
জন্য ছুটে গেল। অবাক হয়ে জিজ্ঞাসা করলুম লোকটা কে? 
শুনলুম, ঈশ্বর গুপ্ত__হাফ-আখড়ার হয়ে গান বাঁধতে 
এসেছেন। সমস্ত লোক যেন তাকে এক সঙ্গে অভ্যর্থনা 
করলো” 

কবির আদর দেয়ে এবং যাত্রা, হাফ-আখড়াই প্রভৃতির 
প্রতি সহজ প্রীতি থাকায় গিরিশ মনে মনে ঈশ্বর গুপ্তের শিষ্যত্ব 
গ্রহণ করলেন এবং একলব্যের মতো। সাধনা করবার জন্যে 


২5 ছোটদের গিরিশচন্দ্র 
ঈশ্বর গুপ্তের বিখ্যাত পত্রিকা “সংবাদ প্রভাকরের” 
গ্রাহক হলেন। তখনও বাংলা সাহিত্য ক্ষীণতৌয়। 
তটিনীর মতো মৃছ্তরক্ষে প্রবাহিত হচ্ছিল। তখন বন্ধিম- 
চন্দ্র, মাইকেল মধুস্থদন বা দীনবন্ধুর সাহিত্যিক আবির্ভাব 
হয়নি। এ সময়ে পণ্ডিত ঈশ্বরচন্দ্র বিদ্যাসাগরের বেতাল- 
পঞ্চবিংশতি প্রভৃতি কতকগুলি বই খুবই জনপ্রিয় ছিল। 
গিরিশচন্দ্র সেগুলি মনোযোগের সঙ্গে পড়লেন । কাশীরাম 
দাসের মহাভারত, কৃত্তিবাস ওঝার রামারণ ও মুকুন্দরাম 
চক্রবর্তীর কবিকঙ্কণের সঙ্গে তার পরিচয় বাল্যকাল থেকেই 
ছিল। এ সকল শ্রেষ্ঠ রচনা পড়ে তিনি প্রায় মুখস্থ ক'রে 
ফেললেন, । ভারতচন্দ্র ও ঈশ্বর গুপ্তের রচনাগুলিও বাদ 
গেল না। ইংরেজী ভাষা ও সাহিত্য আয়ত্ত করবার জন্যেও 
তার চেষ্টা চলতে লাগলো । 

কবি হওয়ার লোভে গিরিশচন্দ্র পড়াশুনোয় মন দিলেন । 
কিন্তু পড়াশুনো করলেও তার জীবনের বাউণ্ডুলে ভাব গেল 
না, চরিত্রের স্বলনও রোধ হ’লো| না। কৈশোর পার হয়ে 
তিনি যৌবনে পা! দিলে এই স্বলন আরও দ্রুত হয়ে উঠলো! ৷ 

টগর | ছোটদের গিরিশচন্দ্র ২১ 
গিরিশচন্দ্রকে নিজের আফিসে শিক্ষানবীশ হিসেবে ভন্তি 
ক'রে নিলেন। 

এতে গিরিশচন্দ্রের দুরন্ত যৌবন ও দুর্বার প্রাণশক্তি 
কিছুটা বাধা পেলে! । এটকিন্সন কোম্পানির আফিসে 
শিক্ষানবীশী প্লেষ ক'রে তিনি আর্জেন্টি সিলিজ কোম্পানির 
আফিসে সহকারী কেশিয়ারের পদে নিযুক্ত হলেন । সেখানে 
কিছুদিন কাজ করবার পর ‘তিনি আবার জন এটকিন্সন 
কোম্পানিতে ফিরে এলেন। এখন পেলেন সহকারী হিসাব- 
রক্ষকের কাজ। 

উচ্ছ খল বাউগ্ুলে ভাবটা গিরিশচন্দ্রের চরিত্রের একটি 
দিক হ'লেও এর একটি সম্পূর্ণ বিপরীত দিকও তার চরিত্রের 
মধ্যে ছিল । এমন অসামান্ত দায়িত্ববোধ ও কর্মনিষ্ঠা সচরাচর 
দেখা যায় না। তিনি এটকিন্সন কোম্পানির আফিস 
থেকে একদিন বাড়ি ফিরছেন, এমন সময় পথে আকাশের 
পানে তাকিয়ে দেখলেন, পশ্চিম আকাশে মেঘ জমেছে। 
এটকিন্সন কোম্পানির ছিল নীলের কারবার । তার মনে 
পড়ল, এ দিন আফিসের ছাদে নীল শুকৌতে দেওয়া 
হয়েছে। নীল যদি ভেজে, তবে কোম্পানির প্রায় হাজার 
টাকা জলে যাবে। গিরিশ বাড়ি ফিরলেন না, তাড়াতাড়ি 
গেলেন আফিসে। আঁফিস ছুটি হয়ে গিয়েছিল, তাই কুলী 


" ডাকিয়ে নিজেই নীল গুদামজাত করলেন । তিনি যখন এ রে 

গিরিশচন্দ্রের দায়িত্ববোধ ও কর্মনিষ্ঠা দেখে এটকিন্সন 
কেবল খুশী নয়, বিস্মিতও হলেন। পরদিন কিন্ত আফিসের 
ছোট সাহেবের সঙ্গে এ নিয়ে বিরোধ বাধলো, তিনি কুলী খরচ 
মঞ্জুর করবেন না। তখন গিরিশচন্দ্র বড় সাহেব এটকিন্সনের 
কাছে গিয়ে তার সমুখেই বিল হাজির করলেন। এটকিন্সন 
তখনি বিল মঞ্জুর ক'রে দিয়ে হঠাৎ চেয়ার থেকে উঠে লোহার 
সিন্দুক খুললেন। বললেন, “গ্রীস, রুমাল বার কর, এর 
ভেতর থেকে তিন আীজলা৷ টাক! তুলে নাও ।” 

গিরিশচন্দ্র ওপর এটকিন্সন খুবই খুশী হয়েছিলেন । 

গিরিশচন্দ্র নিয়মিতভাবে আফিস করতে লাগলেন । ' 
কিন্তু আফিসের বাইরে বাকী সময়টা ছিল তার অত্যন্ত 
অনিয়মিত। সেটাকে মোটামুটি দু'ভাগে ভাগ করা যায় 
উচ্ছ্খলতা, আর পড়াশুনো। এই সময় গিরিশচন্দ্র তার মাস! 
নবীনকৃষ্ণ বসুর ( যিনি ডাক্তারি ছেড়ে দিয়েছিলেন ) উৎসাহে 
ও পরামর্শে নানা ইংরেজী বই পড়লেন। গিরিশচন্দ্র 
প্রতিবেশী ও বাল্যবন্ধু ছিলেন ব্রজবিহারী সোম। তিনি পরে 
সাবজজ হয়েছিলেন। তিনিও গিরিশচন্দ্রকে পড়াশুনোয় 
উৎসাহ দিতে ও সাহায্য করতে লাগলেন। 


এইভাবে গিরিশচন্দ্রের এক মহাজীবনের জন্যে প্রস্তুতি 
চলতে লাগলো । 


চার 


অভিনেতা ও নাট্যকার রূপেই গিরিশচন্দ্রের প্রতিভার 
পুরোপুরি বিকাশ ঘটেছিল। গিরিশচন্দ্র যখন এ ছুই শিল্পের 
ক্ষেত্রে অবতীর্ণ হয়েছিলেন, তখন এই ছুই শিল্পের অবস্থা 
কেমন ছিল, তা না জানলে তার কৃতিত্ব কী অসামান্য ছিল, 
তা অনুমান করা যাবে না। গিরিশচন্দ্র যখন এ পথে 
অগ্রসর হয়েছিলেন, বাংলা নাট্যশিল্পের রাজপথ তখনও তৈরী 
হয়নি । সেই সবেমাত্র তার সূত্রপাত হয়েছিল । গিরিশচন্দ্ের 
প্রতিভার অসামান্ততা ঠিকমতো বুঝবার জন্যে তখনকার 
রঙ্গালয় ও নাট্যসাহিত্যের একটি সংক্ষিপ্ত পরিচয় দেওয়া 
দরকার । 


বাংলা নাট্যশালার প্রথম প্রতিষ্ঠা হয় ১৭৯৫ খ্রীষ্টাব্দে । 
এই নাট্যশালাটি প্রতিষ্ঠিত হয়েছিল ২৫ নং ডুমতলা বা 
ডোমটোলীতে (এখনকার এজরা স্ত্রীটে)। প্রতিষ্ঠা 
করেছিলেন হেরাসিম লেভেদেফ নামে একজন রাশিয়ান । 
তিনি দুখান! ইংরেজী নাটক বাংলাভাষায় অন্থবাদ ক'রে 
বাঙ্গালী অভিনেতা শু অভিনেত্রীদের দিয়ে এই থিয়েটারে 
অভিনয় করান। কয়েক বছর বাদে লেভেদেফ সাহেব ইংলণ্ডে 
চলে "গেলে সেই সঙ্গে এই থিয়েটারও লোপ পার। এর 

পর সুদীর্ঘ চল্লিশটি বছর কেটে যাঁয়। নাট্যাভিনয় সম্পর্কে 
বাঙ্গালীর আর উৎসাহ বা চেতনা দেখা যায় না। যাত্রা, 
পাঁচালী, কবি, হাফ-আখড়াই ইত্যাদি দিয়েই বাঙ্গালী 
জনসাধারণ মনের খোরাক মেটাতে থাকে। তবে এ- 
গুলিতে প্রায়ই এমন কুরুচির প্রকাশ ঘটতো যে, এগুলি 
শিক্ষিত সমাজে নিন্দনীয় ব’লেই গণ্য হ'তো। একদল 
শিক্ষিত লোক যাত্রাভিনয়কে সুরুচিসম্মত ক'রে তোলার 
চেষ্টা করেন। ১৮৪৯ সালের মার্চ মাসে “নন্দবিদায় যাত্রা” 
নামে নৃতন ধরনের একটি যাত্রার দল আত্মপ্রকাশ করে। 
এই যাত্রার দলের আর একটি বৈশিষ্ট্য এই ছিল যে, এতে 
মেয়েরাও অভিনয় করতেন। কিন্তু নাটক বলতে এখন 
আমরা যা বুঝি, সেই ইউরোপীয় প্রভাবে ও রীতিতে 
রচিত নাটকের কিছুই ছিল না এতে ৷ 
লেভেদেফ সাহেব এদেশের বাঙ্গালী সমাজে ইউরোগীয় 
পিশায়া রে নাটিক ও. নাটকাভিনয় প্রবর্তন করতে 
চেয়েছিলেন, তা বিশেষ প্রভাব বিস্তার করতে পারে নি-_ 
লোকে সে কথা! প্রায় ভুলেই গিয়েছিল । ১৮৩১ খ্রীষ্টাব্দে 
প্রসন্কুমার ঠাকুর তার নারিকেলডাঙ্গার বাগান বাড়িতে 
হিন্দু থিয়েটার নামে একটি নাট্যশালার উদ্বোধন করেন। 
সেখানে মহাকবি শেক্স্পীয়রের “জুলিয়াস সীজার” নাটকের 
কিছু অংশ এবং মহাকবি ভবভূতির উত্তররামচরিতের ইঃরেজী 
অহবাদ অভিনীত হয়। কিন্ত ইংরেজী ভাষায় অভিনয় 

হওয়ায় সেগুলি জনসাধারণের মনোযোগ আকর্ষণ করতে 
পারে নি। ফলে অল্পদিনের মধ্যেই এই নাট্যশালাটি উঠে 
যায়। 

এর চার বছর বাদে ১৮৩৫ সালে শ্যামবাজারের 
নবীনচন্ত্র বস্তু তার নিজের বাড়িতে একটি নাট্যশালা! স্থাপন 
করেন। এ নাট্যশালায় বছরে চার-পাঁচ বার বাংলা 
নাটকের অভিনয় হ'তো।। এখানে বিখ্যাত বাংলা উপাখ্যান 
“বিষ্ঠানুন্দরকে” নাটকে রূপান্তরিত ক'রে অভিনয় করানো 
হয়। এই নাটকে স্ত্রী-ভূমিকীয় মেয়ের! অভিনয় করেছিলেন । 
কিছুদিন চলবার পর এই নাট্যশালাটিও লোপ পায়। 

এ সময় বাঙ্গালীর জীবনে নানা দিক থেকে পরিবর্তন 
এসেছিল । নাটক ও অভিনয়ের প্রতি ক্রমবর্ধমান পগ্রীতিও 
সেগুলির একটি । তাই প্রসন্নকুমার ঠাকুর ও নবীনচন্দ্র 
বন্থু পরিচালিত নাট্যশালাগুলি লোপ পেলেও বাঙ্গালীর 
অভিনয়-গ্রীতি গেল না। কেবল তাই নয়, এ সময় অনেকে 
খুবই উচ্চন্তরের অভিনয় কৌশল আয়ত্ত করেছিলেন। এ 
সময় কলকাতায় যেসব ইংরেজ-পরিচালিত ইংরেজী 
নাট্যশীলা ছিল, তাতে বাঙ্গালীরা গিয়েও অভিনয় করতেন । 
১৮৪৮ গ্রীষ্টান্দের ২২-এ আগষ্ট তারিখের “সংবাঁদপ্রভাকর” 
কাগজে একটি সংবাদ প্রকাশিত হয়। তা থেকে জানা যায়, 

, এ সময়ন্া সুসি থিয়েটারে শেক্স্গীয়রের বিখ্যাত “ওথেলো” 
নাটকখান্টি অভিনীত হয়েছিল । তাতে বৈষ্ণবচন্দ্র আয 

নামে একজন বাঙ্গালী ইংরেজীতে ওথেলোর অভিনয় ক'রে 
ইংরেজদেরও চমক লাগিয়ে দিয়েছিলেন । 

স্কুল-কলেজের শিক্ষক ও ছাত্রদের মধ্যেও অভিনয় গ্রীতিটি 
বেশ প্রবল হয়ে উঠেছিল। ১৮৫১ গ্রীষ্টাব্দের ৭ই আগস্ট 
তারিখে বটতলায় ডেভিড হেয়ার একাডেমি প্রতিষ্ঠিত হয় । 
এ একাডেমির ছাত্ররা ১৮৫৩ সালে শেক্স্পীয়রের বিখ্যাত 
নাটক “মার্চেন্ট অব ভেনিস” অভিনয় করেন। সমসাময়িক 
সংবাদপত্রে এ অভিনয়ের খুবই প্রশংসা, করা৷ হয়েছিল । 
প্রায় ছ’-সাত শ’ দর্শক এ অভিনয় দেখেছিলেন । তাতে 
অনেক সন্ত্রান্ত ইংরেজ দর্শকও উপস্থিত ছিলেন । এ 
সময়কার বিখ্যাত স্কুল ওরিয়েন্টাল সেমিনারিও ডেভিড 
হেয়ার একাডেমির অনুসরণে ওরিয়েন্টাল থিয়েটার নামে 
একটি রঙ্গমঞ্চ স্থাপন করেন। তারা ডেভিড হেয়ার একা- 
ডেমিতে “মার্চেন্ট অব ভেনিস” অভিনীত হওয়ার কয়েক 
মাসের মধ্যেই শেক্দ্পীযরের বিখ্যাত নাটক" “ওথেলো?” 
অভিনয় করেন। পর বৎসর ( ১৮৫৪ ) এখানে “মার্চেন্ট অব 
ভেনিস” নাটকখানিও অভিনীত হয়। দ্বিতীয় বার 
অভিনয়কালে মিসেস গ্রিস নামে একজন ইংরেজ মহিলা 
পোণিয়ার ভূমিকায় নেমেছিলেন। পর বৎসর এখানে 
শেকৃস্পীয়রের “চতুর্থ হেনরি” নাটক এবং মেরেডিথ 
পার্কারের “আমাটোর” নামে প্রহসন অভিনীত হয়েছিল । 

নাট্যশালাতেও এ সময় ইংরেজী নাটকের অভিনয় হ’তে 
থাকে। শ্যামবাজারের যে নবীনচন্দ্র বস্থ নিজের বাড়িতে 
রঙ্গমঞ্চ স্থাপন ক'রে “বিদ্যাসুন্দর” অভিনয় করিয়েছিলেন, 
তীর ভাইপো প্যারীমোহন বন্ুর বাড়ি ছিল জোড়াসাকোয় ॥ 
জোড়াসীকোর এ বাড়িতে প্যারীমোহন একটি নাট্যশালা 
স্থাপন করেন। তাতে ১৮৫৪ সালের মে মাসে শেক্স্‌গীয়রের 
বিখ্যাত নাটক “জুলিয়াস সীজার” অভিনীত হয়। 

কিন্ত এখন যে নাট্যাভিনয়গুলির কথা বললাম, তাতে 
ইংরেজী নাটিকেরই অভিনয় হচ্ছিল-_বিশেষত শেক্স্পীয়র- 
রচিত ন্ুুবিখ্যাত নাটকগুলির। এইসব অভিনয়ের ফলে 
শিক্ষিত বাঙ্গালীদের একাংশ ইউরোগীয় নাটকের ধারায় 
সঞ্জীৰিত হয়ে উঠেছিলেন সত্য; তবে এগুলিকে প্রকৃত 
পক্ষে বঙ্গীয় নাট্যশালা বলা চলে না। তাই এ সময় 
বাঙ্গালীর মধ্যে বাংলাভাষায় নাটক রচনা ও রঙ্গমঞ্চে 
বাংলা নাটকের অভিনয় সম্পর্কে দাবী ক্রমেই সুস্পষ্ট হয়ে 
উঠেছিল । এ বিষয়ে এ সময়কার অন্যতম বিখ্যাত কাগজ 
“হিন্দু পেটি,য়ট” বাঙ্গালী নাট্যামোদীদের সচেতন কারে 

|| 

১৮৫৭ সালটি সিপাহী বিদ্রোহের জন্য ভারতের ইতিহাসে 
চিরম্মরণীয় হয়ে আছে বাংলা নাটকের ইতিহাসেও এ সালটি 
খুবই উল্লেখযোগ্য ৷ কারণ, দীর্ঘকাল পরে এ বছরই আবার 
বাঙ্গালী শিক্ষিত সমাজ বাংলা নাটক অভিনয়ের দিকে মন 

দেন। এ সময় থেকেই প্রকৃতপক্ষে বঙ্গীয় নট্যিশালা ও 
সাহিত্যের ধারাবাহিক ক্রমবিকাশ শুরু হয়। 

কলিকাতার বিখ্যাত ধনী আশুতোষ দেবের -(ছাতুবাবুর) 
যৃত্যুর পর তার দৌহিত্রদের উদ্যোগে ১৮৫৭ খ্রীষ্টাব্দের ৫ই 
ফেব্রুয়ারি সরস্বতী পূজ| উপলক্ষ্যে আশুতোষ দেবের বাড়িতে 
শন্দকুমার রায়ের লেখা বাংলা নাটক অভিজ্ঞান-শকুত্তলার 
ছাতুবাবুর অন্যতম দৌহিত্র শরৎকুমার ঘোষ। তিনি প্রায় 
বিশ হাজার টাকার গহনা পরে মঞ্চে উপস্থিত হয়েছিলেন ৷. 
তখনকার দিনের অভিনয়ের এ-ও ছিল একটা বৈশিষ্ট্য । 

ছাতুবাবুর দৌহিত্রদের অনুসরণে কলিকাতার অন্তান্ত 
ধনী অন্ান্ত ব্যক্তিরাও অনেকে নিজ নিজ বাড়িতে নাট্যশালা 
গ'ড়ে তোলেন এবং বাংলা নাটকের অভিনয় করতে শুরু 
করেন। ছাতুবাবুর বাড়িতে শকুন্তলা, অভিনয়ের অল্পদিন 
বাদেই নূতন বাজারে রামজয় বসাঁকের বাড়িতে 
£ গসবশ্ব? নামে একটি বাংলা নাটকের অভিনয় হয়। 
এইটিই বাংলা ভাষায় প্রথম সামাজিক নাটক। এর রচয়িতা 
ছিলেন রামনারায়ণ তর্করত্ন। আবার এই নাটকের অভিনয় 
হয় বড়বাজারে গদাধর শেঠের বাড়িতে ৷ এ অভিনয়ে দর্শক 
হিসাবে পণ্ডিত ঈশ্বরচন্দ্র বিদ্যাসাগরও*উপস্থিত ছিলেন। 

সে সময়ের বিখ্যাত লেখক-কালীপ্রসন্ন সিংহের বাড়িতে 
বিদ্ছোৎসাহিনী সভা! নামে একটি সাহিত্য-সভা ছিল। এ 

সভার পক্ষ থেকে কালীপ্রসন্ন সিংহের উৎসাহে একটি 
রঙ্গমঞ্চের প্রতিষ্ঠা হয়। তাতে ১৮৫৭ সালের ১১ই এপ্রিল 
তারিখে ভট্টনারায়ণ-রচিত সংস্কৃত নাটক “বেনীসংহারের” 
বাংলা অনুবাদ “বেণীসংহার” মঞ্চস্থ করা হয়। কালীপ্রসন্ন 
সিংহ নিজেও এই নাটকে অভিনয় করেছিলেন । এই নাটকের 
সাফল্যে উৎসাহিত হয়ে তিনি নিজে কালিদাসের 
“বিক্রমোর্বশী” বাংলা ভাষায় অনুবাদ করেন। নভেম্বর 
মাসে “বিক্রমোর্বশী” নাটক মহাসমারোহে অভিনীত হয় । 
কিন্তু পরের বছর বাংল। নাটকের ইতিহাসে একটি 
যুগান্তকারী ঘটনা ঘটে। সেটি হ’লে! বেলগাছিয়৷ নাট্যশালার 
প্রতিষ্ঠা । পাইকপাড়ার রাজা প্রতাপচন্দ্র সিংহ ও তার 
ভাই ঈশ্বরচন্দ্র সিংহের উদ্যোগে তাদেরই বাগানবাড়িতে 
এই নাট্যশালা স্থাপিত হয়েছিল। বেলগাছিয়ার এই 
নাট্যশালায় সাজসজ্জা ও দৃশ্যপটের জন্যে বহু টাকা খরচ 
হয়েছিল । এখানেই প্রথম দেশীয় একতান দলের প্রবর্তন 
হয়।. বাংলা “রত্বাবলী” নাটক দিয়ে এই নাট্যশালার 
উদ্বোধন হয়েছিল (৩১-এ জুলাই, ১৮৫৮ )। শ্রীহর্ষের 
“্রত্বাবলী” নামে বিখ্যাত সংস্কৃত নাটক অবলম্বনে রামনারায়ণ 
তর্করত্ব এই নাটকখানি রচনা করেছিলেন। কেবল 
“রত্বাবলী” নাটকের জন্তই দশ হাজার টাকা খরচ হয়েছিল | 
এরত্বাবলীর্‌ অভিনয়ে কলকাতার সকল দেশী বিদেশী সন্তরান্ত 
ব্যক্তিরা উপস্থিত ছিলেন। তখনকার লেপ্টেন্তাণ্ট গভর্নর' 

স্যার ফ্রেডেরিক হ্যালিডেও সপরিবারে এই অভিনয় দেখতে 
এসেছিলেন। বেলগাছিরা নাট্যশালার কর্তৃপক্ষ আরও 
একটি গুরুত্বপূর্ণ কাজ করেছিলেন । সেজন্যও বেলগাছিয়া 
নাট্যশালার নাম বাংলা সাহিত্যের ইতিহাসে অমর হয়ে 
আছে। ১৮৫৬ সালে মাইকেল মধুসূদন দত্ত মাদ্রাজ থেকে 
ফিরে এসে কলকাতার পুলিশ কোর্টে কাজ করছিলেন। 
কলকাতার লোকে তখনও তাকে চিনতো না। নাট্যশালার 
কর্তৃপক্ষ তাকে দিয়ে ইংরেজ দর্শকদের জন্যে “রত্বাবলী” 
ইংরেজীতে অনুবাদ করিয়ে নেন। এজন্যে তাকে পাঁচ শ’ 
টাকা পারিশ্রমিক দেওয়| হয়। কিন্তু সেইটিই বড় কথা নয়। 
বেলগাছিয়া নাট্যশালার সঙ্গে সংযুক্ত হয়ে মাইকেল নিজেও 
নাটক রচনার কাজে মন দেন। শীঘ্রই তিনি লেখেন তার 
বিখ্যাত নাটক “শগ্িষ্ঠা”। পরের বছর (১৮৫৯) সেপ্টেম্বর 
মাসে বেলগাছিয়া নাট্যশালায় মহাসমারোহে “শক্ষিষ্ঠা” 
নাটকের অভিনয় হ'লো। এইভাবে বাংলা নাটকে এক 
মহাপ্রতিভার করস্পর্শ ঘটলো । অবশ্য, মাইকেল তখনো! 
মহাকবি ব'লে পরিচিত হন নি। 

“শশিষ্ঠা” অভিনয়ের পর বেলগাছিয়া৷ নাট্যশালায় 
আর কোনও নাটকের অভিনয় হয়নি । ১৮৬১ খ্রীষ্টাব্দে 
ঈশ্বরচন্দ্র সিংহের অকালমৃত্যু হয়। ফলে বেলগাছিয়া 
নাট্যশীল! চিরতরে বন্ধ হয়ে যায় । - 

এর কাছাকাছি সময়েই কলকাতার আরও “কয়েকজন 

নাট্যশালার প্রতিষ্ঠা হয়। 
সেগুলির মধ্যে বাবু যতীন্দ্রমোহন ঠাকুরের (পরে: 
মহারাজা ) বাড়িতে স্থাপিত পাথুরিয়াঘাটা বঙ্গ নাট্যালয়, 
শোভাবাঁজারের রাজবাড়িতে স্থাপিত প্রাইভেট থিরেটি,ক্যাল 
সোসাইটি এবং জোড়ার্সাকৌর ঠাকুরবাড়িতে স্থাপিত 
জোড়াসাকো থিয়েটার বিশেষ উল্লেখযোগ্য ৷ 
পাথুরিয়াঘাটার রাজবাড়িতে ১৮৫৯ সালে কালিদাসের 
“মালবিকাগ্নিমিত্র” নাটক অবলম্বনে লেখা বাৰু যতীন্দ্ৰ- 
মোহন ঠাকুরের “মালবিকাগ্রিমিত্র” অভিনীত হয়েছিল। 
পরে তার ও তার ছোট ভাই সৌরীন্দ্রমোহন ঠাকুরের চেষ্টায় 
পাথুরিয়ঘাটা বঙ্গ রঙ্গালয় স্থাপিত হয়। “বিছ্যান্ুন্দর” নাটক 
দিয়েই পাথুরিয়াঘাটা বঙ্গ নাট্যালয়ের উদ্বোধন হয়েছিল 
(১৮৬৫ )। এ সঙ্গে “যেমন কর্ম তেমনি ফল” নামে একটি 
প্রহসনও অভিনীত হয়েছিল। এই ছুটি নাটক ও প্রহসন 
আট-ন'বার অভিনীত হওয়ার পর “বুঝলে কিনা” নামে একটি 
প্রহসন মঞ্চস্থ করা হয়। ১৮৬৫ খ্রীষ্টাব্দে মাইকেল মধুস্থুদন 
দত্ত-রচিত প্রহসন “একেই কি বলে সভ্যতা” দিয়ে 
শোভাবাজার প্রাইভেট থিয়েটিক্যাল সোসাইটির উদ্বোধন 
হয়। ১৮৬৭ সালে এখানেই প্রথম মঞ্চস্থ হয় মাইকেলের 
বিখ্যাত নাটক “কৃষ্ণকুমারী”। জোড়ার্সাকোর ঠাকুরবাভিতে 
জোড়াসীফে| থিরেটারেও মাইকেলের এই প্রহসন ও নাটক 

অভিনীত হয়েছিল । এ সময় দেশে বহুবিবাহের বিরুদ্ধে 
আন্দোলন চলায় রামনারায়ণ তর্করত্ব বহুবিবাহের বিরুদ্ধে 
প্রচারমূলক একখানি নাটক লেখেন। নাটকখানির নাম 
“নব নাটক”। ১৮৬৭ সালে এই নাটকখানি প্রথম অভিনীত 
হয়। 

এ ছাড়াও দীনবন্ধু মিত্রের কয়েকখানি নাটক এই যুগে 
চাঞ্চল্যের স্প্টি করেছিল। সেগুলির মধ্যে “নীলদর্পণ” . 
সবচেয়ে বিখ্যাত। 

অর্থাৎ গিরিশচন্দ্র যখন নাট্যশালা ও নাট্যসাহিত্যের 
ক্ষেত্রে পদার্পণ করেছিলেন, তখন বঙ্গ কাব্যলক্ষ্মীর ভাণ্ডারে 
খানকয়েক সংস্কৃত নাটকের বাংলা তরজমা, এবং খান কয়েক 
মৌলিক বাংল! নাটক মাত্র ছিল। সাধারণ রঙ্গমঞ্চ বলে 
কিছুই ছিল.না। এতোক্ষণ যেসব রঙ্গালয়ের কথা বল৷ 
হ’লে, সেগুলি সবই ছিল ধনী পরিবারের শখের ব্যাপার__ 
সেখানে সন্্রান্ত ব্যক্তি ভিন্ন সাধারণ মানুষের প্রবেশের 
কোনও উপায় ছিল না। 

.. এই অবস্থায় গিরিশচন্দ্র বাংলা নাট্যজগতে প্রবেশ 
করলেন। কিন্ত কী অপূর্ব“সে প্রবেশ! অল্প কয়েক 
বছরের মধ্যেই বাংল! নাট্য-সাহিত্য ও নাট্যশালা যেন 
কোনও জাছুকরের মারাদণ্ড স্পর্শে সঞ্জীবিত হয়ে উঠলো-_ 
পত্রপুম্পশৌভায় বাঙ্গালীর নম্নন মুগ্ধ ক'রে দিলে|! 


লং 


রে 


পাঁচ 


১৮৬৭ জাল। গিরিশচন্দ্রের বয়স তখন সবে তেইশ 
বছর । যৌবনের অপূর্ব গ্রী তীর সারা দেহে; বলিষ্ঠ দীর্ঘ 
দেহ, গৌর কান্তি, উন্নত ললাট, আয়ত চক্ষু, বিশাল বক্ষ 
টের উপযুক্ত চেহারা বটে। সেই সঙ্গে ছিল তাঁর 
সুমধুর কণ্ঠস্বর অপরূপ বাচনভঙ্গী। তার ওপর কবি, 
কথকতা, যাত্রা ও থিয়েটার সম্পর্কে ছিল তার দুর্বার গ্রীতি। 
সুতরাং বাংলার নাট্যলক্ষ্মী যে তাকে সাদরে হাতছানি দিয়ে 
ডাকবেন, তাতে আর আশ্চর্য কী! 

এ সময়ে যাত্রার দল শিক্ষিত সমাজে হেয় ও নিন্দনীয় 
হয়ে পড়েছিল । অথচ থিয়েটারের জন্যে প্রয়োজন ছিল 
প্রচুর অর্থ_মঞ্চ, দৃশ্য ইত্যাদি অল্প টাকায় হয় না। তাই 
গিরিশচন্দ্র ও তীর বন্ধুরা এক নূতন পথ বাৎলীলেন। মঞ্চ ও 
দৃশ্ত বাদ দিয়েই থিয়েটারের নাটক অভিনয় করা! হবে যাত্রার 
রীতিতে । এ সকল নাটকে কুরুচি ও অশ্লীলতার অবকাশ 
থাকবে না, অথচ থিয়েটারের, ব্যয়বাহুল্যও দূর হবে। . তাই 
গিরিশচন্দ্র এ বছর (১৮৬৭) তীর কয়েকজন উৎসাহী বন্ধুর 
সঙ্গে মিলে বাগবাজারে. একটি যাত্রার দল গ'ড়ে তুললেন। 
অভিনয়ের জন্যে মাইকেল মধুস্থদন দত্তের “শগ্রিষ্ঠা” 
* নাটকখ’নিই মনোনীত হলো । কিন্ত যাত্রার প্রধান বৈশিষ্ট্য 

হলো গান। তাছাড়া বাঙ্গালী শিক্ষিত সম্প্রদায়ের মধ্যে 
থিয়েটারের নাটকগুলি খুবই প্রশংসা পেলেও সেগুলি 
জনসাধারণের কাছে কতখানি আদর পাবে, সে বিষয়ে 
সন্দেহ ছিল। কারণ, বাঙ্গালী জনসাধারণের মন ও রুচি 
দীর্ঘকাল ধ'রে কবি, পাঁচালী, হাফ-আখড়াই, তরজা 
ও যাত্রাগানর মতো গীতিপ্রধান শিল্পের দ্বারা পুষ্ট হয়েছে। 
তাই গিরিশচন্দ্র “শগ্িষ্ঠা” নাটকে কিছু গান জুড়ে দিয়ে 
তাকে জনসাধারণের রুচির উপযুক্ত ক'রে তুলতে চাইলেন । 
গিরিশচন্দ্র সেদিন যে রীতির প্রবর্তন করেছিলেন, তাই- 
প্রকৃতপক্ষে যাত্রাভিনয়ের উপযোগী নাটক রচনার প্রধান 
রীতি হয়ে উঠলো । 

যাই হোক, গিরিশচন্দ্র ও তীর বন্ধুরা এখন আর-এক 
'সমস্তার সম্মুখীন হলেন। এই নূতন গানগুলি লিখে দেবে 
কে? এ সময়ে প্রিয়মাধব বন্ু-মল্লিক গীতিকার হিসাবে 
খুবই প্ৰসিদ্ধি ও জনপ্রিয়তা লাভ করেছিলেন । গিরিশচন্দ্র 
তার প্রধান সহযোগী উমেশচন্দ্র চৌধুরীকে সঙ্গে নিয়ে 
প্রিরমাধবের দরজায় ধরনা দিলেন। প্রিয়মাধববাবু 
কয়েক দিন এঁদের ঘোরালেন কিন্ত গান বেঁধে দিলেন না। 
‘তখন গিরিশচন্দ্র তার বন্ধুকে বললেন, “উমেশ, এই ছু- 
একখানা গানের জন্যে এতো হীনতা কেন? এস, আমরা! 
নিজেরা যেমন পারি বাঁধি ৷” | 
গিরিশচন্দ্র নিজেই কয়েকখানি গান রচনা কার্রে দিলেন। . 


“ ছোটদের গিরিশচন্দ্র ৩৫ 


গানগুলি অভিনয়কালে খুবই প্রশংসা পেলো। এইভাবে 
গিরিশচন্দ্র কবিরূপে প্রথম আত্মপ্রকাশ করলেন। 


“শ্নিষ্ঠা” অভিনয়ের পর বাগবাজারের শখের যাত্রার 
দলটি খুবই প্রশংসা, পেলো এবং গিরিশচন্দ্র অভিনেতা, 
নাট্যপরিচালক ও গীতিকার হিসাবে সকলের মনোযোগ 
আকর্ষণ করলেন । 

এই সময়ে কলকাতায় অনেকগুলি ছোট-বড়ো 
পারিবারিক রঙ্গমঞ্চে নাটকের অভিনয় হচ্ছিল। মহত্ি 
দেবেন্দ্রনাথ ঠাকুরের জামাই (রবীন্দ্রনাথের ভগিনীপতি ) 
হেমেন্দ্রনাথ মুখোপাধ্যায় তার জোড়াপীকে! কয়লাহাটার 
বাড়িতে একটি নাট্যশালা স্থাপন করেছিলেন। সেখানে 
“কিছু কিছু বুঝি” নামে একটি প্রহসনের অভিনয় হচ্ছিল। 
অভিনয় খুব উচু দরের হয়েছিল। এই নাটকে অর্ধেন্দু- 
শেখর মুস্তফি নামে এক যুবক অসাধারণ অভিনয়শক্তি 
দেখিয়েছিলেন । তা দেখে মাইকেল মধুস্দন নাকি বলে 
উঠেছিলেন £ “মৃত্তিকে রে বাবা, মৃত্তিকে ৮ মানে, এই 
অভিনয়ের তুলনায় আগেকার সব অভিনয়ই মাটি ! 

এমন অভিনয় দেখবার জন্যে দর্শকের ভিড় হওয়ারই 
কথ । কিন্ত'পারিবারিক রঙ্গমঞ্চগুলির প্রধান ক্রটি ছিল, 
সাধারণের জন্যে তার 'দরজা রুদ্ধ বা প্রায়-রুদ্ধ থাকতো । 
'বাগবাজারের মধ্যবিত্ত ভদ্রলোকরা৷ এ থিয়েটারের টিকিট 

সংগ্রহ করতে না পেরে ক্ষুণ্ন মনে যখন ফিরে এলেন, গিরিশচন্দ্র 
তখন তাদের সান্বনা দিয়ে বললেন, “এক বছরের মধ্যেই 
আমরা আপনাদের থিয়েটার ক'রে দেখাবো ৷” 

“শত্িষ্ঠা” নাটকের সাফল্য গিরিশচন্দ্রকে সে সুযোগ এনে 
দিল। তিনি বন্ধুদের সঙ্গে মিলে একটি নাট্যশালা 
স্থাপনের পরিকল্পনা করলেন। এই থিয়েটারের নাম 
দেওয়া হলো “বাগবাজার এমেচার থিয়েটার ।৮ মুখুজ্জে 
পাড়ার প্রাণকৃষ্ণ হালদারের বাড়িতে নাট্যশালা স্থাপিত 
হ'লো৷ (১৮৬৮)। এই থিয়েটারে অভিনয় করবার জন্যে 
“শিষ্ট” নাটকের ভালো অভিনেতাদের বেছে নেওয়া হ’লে । 
কিন্ত এবার তারা অভিনয়ের জন্যে পৌরাণিক নাটকের 
বদলে সামাজিক নাটকই বেছে নিলেন। সাঁজসজ্জার দিক 
থেকে সামাজিক নাটকে পৌরাণিক নাটকের চেয়ে খরচ কম । 
কিছুদিন আগে (১৮৬৬) দীনবন্ধু মিত্র “সধবার একাদশী” 
নামে একখানি নাটক লিখেছিলেন। গিরিশচন্দ্র ও তার 
বন্ধুরা এ নাটকখানিকেই অভিনয়ের জন্যে বেছে নিলেন। 

দীনবন্ধু তখন বিখ্যাত নাট্যকার। তিনি ১৮৬০ 
সালে “নীলদর্পণ” নামে একখানি নাটক লিখে চাঞ্চল্যের 
স্থষ্টি করেছিলেন। এ সময়ে নীলকর সাহেবরা এ দেশে 
কাহিনী এতে বণিত হয়েছিল। এই নাটক ইংরেজী , 
ভাষায় অনুদিত হয়েছিল এবং তা ইউরোপীয় 'দমাজেও 

চাঞ্চল্যের স্থষ্টি করেছিল। পাঁদরী লং সাহেব ইংরেজী 
অনুবাদ প্রকাশ করায় কারাদণ্ডে দণ্ডিত হয়েছিলেন । 
“নীলদর্পণের” পর দীনবন্ধু তার “নবীন তপস্ষিনী” ( ১৮৬৩ ) 
নামে আর একখানি নাটক রচনা করেন। “সধবার একাদশী” 
তার তৃতীয় রচনা । এই নাটক এর আগে বই আকারে 
প্রকাশিত হ'লেও অভিনীত হয় নি। 

তাই “সধবার একাদশী” অভিনয়ের জন্যে নির্বাচন ক'রে 
বাগবাজার এমেচার থিয়েটার খুবই সুবুদ্ধির পরিচয় দিলেন। 
এতে কেবল তাদের মর্ধাদাই বাড়লো না, এতে তাদের প্রথম 
দৃষ্টি নিয়ে তাকিয়ে রইলো । 

অভিনেতা সংগ্রহের দিক থেকেও বাগবাঁজার এমেচার 
থিয়েটার খুবই কৃতিত্বের পরিচয় দিলেন। কিছুদিন 
আগে জোড়াসাকৌ করলাহাটার থিয়েটারে “কিছু কিছু 
বুঝি” প্রহসনে অভিনয় করে অর্ধেন্দুশেখর মুস্তফি 
অসাধারণ অভিনয় নৈপুণ্যের পরিচয় দিয়েছিলেন ৷ অর্ধেন্দু- 
শেখরের বাড়ি ছিল বাগবাজারে। সুতরাং পল্লীর এই 
এমেচাঁর দলে সানন্দে তিনি যৌগ দিলেন। এইভাবে বাংলার 
দুই নট চূড়ামণি, গিরিশচন্দ্র ও অর্ধেদুশেখর, একত্র মিলিত 
হলেন। এর চেয়ে নাঁট্যাভিনয়ের ইতিহাসে এঁতিহাসিক 


॥ ব্যাপার আর কি হ'তে পারে ? গিরিশচন্দ্র নিলেন নিমটাদের 


ও অর্ধেন্দুশেখর নিলেন জীবনচন্দ্রের ভূমিকা । 

“সধবার একাদশী” ছিল সামাজিক নাটক । এ সময়ে 
সমাজে মদ্যপান ও ইংরেজী বুলি কপচানো ছিল শিক্ষিত 
সনত্ান্ত শ্রেণীর একটি মহৎ দোষ । দীনবন্ধু নিমটাদের চরিত্র 
সৃষ্টি ক'রে সমাজের এ জঘন্য দিকটিকে তীব্র কশাঘাত 
করেছিলেন। গিরিশচন্দ্র নিজে মগ্পান করতেন, ইংরেজী 
বুলির ওপরও তার অসামান্য দখল ছিল। তাই এই 
চরিত্রটিকে তিনি আশ্চর্যরকম জীবন্ত ক'রে তুলে সবাইকে 
বিস্মিত ক'রে দিয়েছিলেন । 

মুখুজ্জেপাড়ার প্রাণকৃষ্ণ হালদারের বাড়ি নাটকের মহড়া 
চলতে লাগল। গিরিশচন্দ্র নিজে এই নাটকের জন্যে কতকগুলি 
গান রচনা ক'রে দিলেন। সাধারণ দর্শক যে নাটকে একটু 
বেশী গান চায়, এ ধারণা তার মনে বদ্ধমূল ছিল । গিরিশ- 
চন্দ্রের এই ধারণাটাই প্রায় এক শ বছর বাদে এখনও 
থিয়েটারওলাদের মনে বদ্ধমূল দেখা যায়__যদিও গিরিশচন্দ্রের 
আমলের সাধারণ দর্শক ও এখনকার সাধারণ দর্শকের রুচির 
মধ্যে আকাশ-পাতাল পার্থক্য ঘটে গেছে। 

এ বছর (১৮৬৮) শারদীয়া সপ্তমী পুজার দিন রাত্রিতে 
প্রাণকৃষ্ণ হালদারের বাড়িতে* “সধবার একাদশীর” অভিনয় 
হালো। এই হ'লো গিরিশচন্দ্রের রঙ্গমঞ্চে প্রথম প্রবেশ । 

পরবর্তী একটি অভিনয়ে লেখক দীনবন্ধু মিত্র দর্শক 
হিসাবে উপস্থিত ছিলেন। তিনি নিজের স্থষ্ট নিমটাদকে . 
রঙ্গমঞ্চে জীবিত অবস্থায় দেখে আনন্দে অধীর হন। এভিনয়- 


“ছোটদের গিরিশচন্দ্র ৩৯, 
শেষে তিনি গিরিশচন্দ্রকে বুকে জড়িয়ে ধরে বলেনঃ “তুমি 
না থাকলে এ নাটক অভিনীত হতো না,নিমটাদ যেন তোমার 
জন্যেই লেখা” তিনি অর্ধেন্দুশেখরকে বলেন ৪ “আপনি 
অটলকে যে লাথি মারিয়া চলিয়া গেলেন, উহা improvement 
on the author. আমি এবার সধবার একাদশীর’ নুতন 
সংস্করণে ‘অটলকে লাথি মারিয়া গমন’ লিখিয়। দিব।” এই 
নাটকে গিরিশচন্দ্রের অভিনয় সম্পর্কে বিচারপতি সারদা- 
চরণ মিত্র লিখেছিলেন £ “সধবার একাদশী পূর্বে পড়িয়াছিলাম, 
কিন্ত সেদিনের অভিনয় দেখিয়া আমি আনন্দে আল্লত 
হইলাম । বয়োবৃদ্ধি বশতঃ ক্রমশ অনেক জিনিস ভুলিয়াছি, 
আরও কত ভুলিব। ইংরাজি, বাংলা, সংস্কৃত, অনেক নাটক 
পড়িয়াছি, অধিকাংশের নামমাত্র স্মরণ আছে। কিন্তু সে 
রাত্রির নিমটাদের ভূমিকায় অভিনয় বোধ হয় কখনও, 
ভুলিব না” 

বিখ্যাত অভিনেতা, নাট্যকার ও গিরিশচন্দ্রের সহযোগী 
অমৃতলাল বন্ত্ু পরে গিরিশচন্দ্রের এই অভিনয় স্মরণ ক'রে 
লিখেছিলেন? রঃ 
মদমত্ত পদ টলে, নিমে দত্ত রক্গস্থলে 
প্রথম দেখিল নবনটগুরু তার ॥ 


পরবর্তী অভিনয়ে “সধবার একাদশী” যে রকম প্রশংসা 
পেয়েছিল, প্রথম অভিনয়ে তা না পেলেও, রক্গমঞ্চে গিরিশ- 

চন্দ্রের প্রথম আবির্ভাব হিসাবে তা চিরস্মরণীয় হয়ে আছে। 
প্রকৃতপক্ষে, ১৮৬৮ খ্রীষ্টাব্দেই গিরিশচন্দ্রের জীবনে একটি 
অধ্যায় সুচনা করে। এ বৎসরটি বাংলা রঙ্গমঞ্চের ইতিহাসে 
আরও একটি কারণে বিশেষ স্মরণীয় হয়ে আছে__সেটি 
হ’লো, এ বছরই গিরিশচন্দ্রের রড় ছেলে পুত্র সুরেন্দ্রনাথের 
জন্ম হয়। এই সুরেন্দ্রনাথই পরে দানীবাবু নামে গিরিশচন্দ্র ও 
শিশিরকুমারের (ভাছুড়ীর ) মধ্যবর্তী যুগে বাংলা রঙ্গমঞ্চের 
অপ্রতিদন্দী সম্রাটরূপে পরিচিত হয়েছিলেন। কিন্তু এ 
বৎসরটি গিরিশচন্দ্রের কাছে অবিমিশ্র আনন্দের বংসরও ছিল 
না। এ বৎসর তার এক ভগিনী মারা যান। তার কিছুদিন 
বাদেই মেজো ভাই ও পরম স্নেহের আবাল্য সাথী কানাই- 
লালের অকাল মৃত্যু ঘটে । মৃত্যু আবাল্য গিরিশচন্দ্রকে বারে 
বারে আঘাত করেছে_ হই সে আঘাত নির্মম ও নিফরুণ 
হয়ে উঠেছে। কিন্ত গিরিশচন্দ্র সকল আঘাত সহ্য করেছেন, 
তার প্রতিভা ক্রমেই অগ্নিদগ্ধ স্বর্ণের মতো উজ্জল হয়েছে। 
কিন্তু জীবনে তিনি মৃত্যুর কাছে কখনো হার মানেন নি। 


১ 


ছয় 


বাগবাজার এমেচার থিয়েটারে সাতবার “সধবার একাদশী” 
অভিনীত হয়। এর শেষবার অভিনয় হয় ১৮৭১ সালের 
দুর্গাপূজার সময়ে চোরবাগানের লক্ষ্মীনারায়ণ দত্তের বাঁড়িতে। 
এবার “সধবার একাদশীর” সঙ্গে দীনবন্ধুর লেখা প্রহসন 
«বিয়ে-পাগলা বুড়োও” অভিনীত হয়েছিল। এর পর বছর 
খানেক এমেচার থিয়েটারে আর কোনও নাটকের অভিনয় 
হয় নি। এই সময় তারা দীনবন্ধুর অন্য একটি নাটক নিয়ে 
অভিনয়ের জন্যে তৈরী হচ্ছিলেন। নাটকখানির নাম 
“লীলাবতী” । 

এই সময়ে গিরিশচন্দ্র নানা কাজে ব্যস্ত থাকায় এ 
নাটকের মহড়ায় যোগ দেন নি, দূরে দূরেই ছিলেন। তাই 
উপযুক্ত অভিনেতার অভাবে নাটকখাঁনি অভিনয় কর! 
সম্ভবপর হচ্ছিল না । এদিকে ঢু চুড়ায় এই নাটকখাঁনিকে 
সে যুগের উদীয়মান সাহিত্য-সূর্য বঞ্ধিমচন্দ্র চট্টোপাধ্যায়, 
অক্ষয় সরকার প্রভৃতি কয়েকজন সুশিক্ষিত ব্যক্তি মঞ্চস্থ 
করবার ব্যবস্থা করেছিলেন। ১৮৭২ সালের মার্চ মাসে 
চাঁচুড়ায় লীলাবতীর অভিনয় হ'লো। এ অভিনয়ের উচ্ছুসিত 
প্রশংসা করলো তখনকার অমৃতবাঁজার পত্রিকা । বাগ- 
বাজার, এমেচার দলের পক্ষে তা কিছুটা ঈর্ধার কারণ 


৪২ ছোটদের গিরিশচন্দ্র 
হয়ে উঠলো । কেবল তাই নয়, এ সময় দীনবন্ধু মিত্র নিজে 
অভিনেতা অর্ধেন্দুশেখরকে বললেন, “তোমরা ও নাটক 
পারবে না” 

এই অবস্থায় বাগবাজার এমেচার থিয়েটারের লোকেরা 
চুপচাপ বসে থাকতে পারলেন না। সদলবলে অর্ধেন্দুশেখর 
ছুটলেন গিরিশচন্দ্র কাছে, গিয়ে বললেন, “চু চুড়ার দলের 
কাছে আমরা হেরে যাব, আর তুমি বসে বসে দেখবে ?” 

স্থতরাং সব কাজ ফেলে ছুটলেন গিরিশচন্দ্র। শ্যাম- 
বাজারের রাজেন্দ্রনাথ পালের বাইরের বাড়িতে রঙ্গমঞ্চ তৈরী 
হ'লো; ধর্মদাস শূর দৃশ্যপটগুলি স্বহস্তে আকলেন ; কিছু 
চাদ! তুলে অন্ান্ঠ ব্যবস্থাও সব হ’লে|। থিয়েটারের নামও 
বদলে করা হ’লে শ্যামবাজার নাট্যসমাজ। এ বছর (১৮৭২) 
মে মাসে এক শনিবারে “লীলাবতী” মঞ্চস্থ করা হ’লে|। 
প্রথম রজনীতে বড়বৃষ্টির কলে অভিনয়ের ব্যাঘাত হ'লেও 
পর পর তিন শনিবার সন্ধ্যায় লীলাবতীর অভিনয় হ'লো। 

নায়ক ললিতমোহনের ভূমিকায় নামলেন গিরিশচন্দ্র ৷ 
অভিনয় দেখে সকলে মুগ্ধ হলেন। নাট্যকার দীনবন্ধু মিত্র 
নিজে উপস্থিত ছিলেন । তিনি’ গিরিশচন্দ্রকে বললেন__ 
“তোমাদের অভিনয়ের সঙ্গে চুঁচুড়ার দলের তুলনাই হয় 
না। আমি পত্র লিখব- ছুয়ো বন্ছিম!” গিরিশচন্দ্রের 
অভিনয় সম্পর্কে তাকে বললেন “আমার কবিতা যে এমন 
ক'রে পড়া যায়, তা আমি জানতাম না।” সেকালের বিখ্যাত 


 » ছোটদের গিরিশচন্দ্র ৪৩- 


ডাক্তার কানাইলাল দে এই অভিনয় দেখে এমন মুগ্ধ হয়ে- 
ছিলেন যে, তিনি ঠাকুর বাড়িতে তাদের থিয়েটার সম্পর্কে: 
বদলে এসেছিলেন_:“আপনাদের অভিনয় হলো সোনার 
খাঁচায় দাড়কাক পোবা ৷” 


লীলাবতীর সুখ্যাতি শীঘ্রই ছড়িয়ে পড়লো । অভিনয়, 
দেখবার জন্যে দলে দলে লোক এসে স্থানাভাবে ফিরে যেতে 
লাগলো ৷ : এই অবস্থায় থিয়েটারের কর্তৃপক্ষ ঠিক করলেন, 
এখন একটি স্থায়ী রঙ্গমঞ্চ স্থাপন করা হ’ক্‌। মনে রাখা. 
দরকার, এ সময়ে দেশে কোনো স্থায়ী রঙ্গমঞ্চ ছিল না, যাতে 
নিয়মিতভাবে নাটক অভিনীত হ'তে পারতো বা দর্শকরা 
ইচ্ছামতো গিয়ে নাটক দেখে আসতে পারতেন । কয়েক বহর 
আগেও নিমন্ত্রিত সন্ত্ান্ত ব্যক্তি ছাড়া থিয়েটার দেখার সুযোগ 
সাধারণ লোকের ছিল না। এই বিশ্রী অবস্থার প্রতিকার 
করবার জন্যে বাগবাজীর এমেচার থিয়েটারের প্রতিষ্টা, 
হয়েছিল। এখন নিয়মিত অভিনয়ের জন্যে একটি স্থায়ী 
রঙ্গমঞ্চ স্থাপনের প্রস্তাব ক'রে নাট্যশালার ইতিহাসে আর 
একটি নূতন অধ্যায় সুচনা ক্ষরা হ'লো। আগের বারের 
মতো এবারও প্রধান উদ্যোক্তা ছিলেন গিরিশচন্দ্র নিজে ।' 
কিন্তু দুঃখের বিষয় এই প্রস্তাবটিকে কার্যকরী করবার কাজে 
তিনি অংশ নিতে পারলেন না: 
অতি সামান্য কারণেই সহযোগীদের সঙ্গে তার 


:3৪ ছোটদের গিরিশচন্দ্র * 

মনান্তর ঘটলো, ফলে এই স্থায়ী রঙ্গালয় স্থাপনের 
ব্যাপার থেকে তাকে দূরে থাকতে হ’লো। মনান্তর হ’লো 
এই নূতন থিয়েটারের নামকরণ নিয়ে। তখনকার দিনের 
খ্যাতনামা “ন্যাশন্যাল পেপার” পত্রিকার সম্পাদক নবগোপাল 
মিত্র এই নূতন থিয়েটারের নামকরণ করতে চাইলেন 
“হ্যাশন্যাল থিয়েটার” । নবগোপালবাবুর কাছে “ন্যাশন্যাল” 
কথাটি খুবই প্রিয় ছিল। কিছু একটা নূতন প্রতিষ্ঠান হ’লেই 
তার আগে তিনি “ন্যাশন্যাল” কথাটি জুড়ে দ্িতেন। তাই 
তাকে ঠাট্টা ক'রে লোকে নাম দিয়েছিল “স্যাশন্যাল মিত্রি”। এ 


যুগে ধারা জাতীয়তাবাদে উদ্বুদ্ধ হয়েছিলেন, গিরিশচন্দ্র তাদের 


একজন হ'লেও এই নামটিতে তিনি আপত্তি করলেন । আপত্তি 
করলেন দেশকে অত্যন্ত শ্রদ্ধা করতেন বলেই । তিনি বললেন, 
আমাদের এই থিয়েটারের দৃশ্যপট, সাজসজ্জা ও মঞ্চগৃহ 
এমন*কিছু অসাধারণ হবে না, যাতে একে “স্যাশন্যাল” নাম 
দেওয়া যেতে পারে । আমরা কয়েকজন সাধারণ মধ্যবিত্ত 
মানুষ একটি সাধারণ রঙ্গালয় স্থাপন করছি, এর যা দৈ্যাদশা, 
তাতে একে জাতীয় রঙ্গমঞ্চ বললে হাস্তকর ব্যাপার হবে ।” 
গিরিশচন্দ্রের এই আপত্তি কেউ কানে তুললেন না। 
থিয়েটারের নাম “ন্যাশন্যাল থিয়েটারই” হলো । গিরিশচন্দ্র 
ছিলেন ভাবপ্রবণ, অভিমানী ও আত্মধিশ্বাসী লোক। তিনি 


“স্যাশন্যাল থিয়েটার” থেকে দূরে রইলেন। জোড়ার্সাকোর ' 


মধুসুদন সান্যালের বাড়ির মস্ত উঠোন মাসিক তিরিশ টাকার 


৬ ছোটদের গিরিশচন্দ্র ৪৫: 


ভাড়া নিয়ে সেখানেই এই সাধারণ রঙ্গমঞ্চ স্থাপিত হ’লো ॥ 
টিকিট বিক্রি ক'রে অভিনয় দেখানো এই প্রথম । ১৮৭২ 
সালের ডিসেম্বর মাসে দীনবন্ধু মিত্রের বিখ্যাত নাটক. 
“নীলদর্পণ” দিয়েই এই রঙ্গমঞ্চের উদ্বোধন হ'লো। এই 
নাটকখানি ১৮৬০ সালে ছাপা হ'লেও এতোদিন অভিনীত 
হয় নি। প্রথম জাতীয় রঙ্গালয়ের জন্যে প্রথম নাটক হিসাবে, 
এটি উপযুক্ত ছিল। মহা সমীরোহে নীলদর্পণের অভিনর, 
হ’লেও গিরিশচন্দ্র অভাব সকলেই মনে মনে অনুভব 
করলেন। দীনবন্ধু দুঃখ করে বললেন £ “একজন উৎকৃষ্ট 
গম্ভীর অংশের অভিনেতা যোগদান করেন নাই বলিয়া! 
অঙ্রহানি হইয়াছে ।” 

গিরিশচন্দ্র থিয়েটার ছাঁড়লেও অভিনয় তাকে ছাড়লো 
না। তিনি বাগবাজারে একটি শখের যাত্রার দল গড়ে, 
তুললেন। তাতে মণিলাল সরকার রচিত “উষাহরণ” নাটক 
অভিনয়ের জন্যে তৈরী করা হ'লো। গিরিশচন্দ্র নিজে এই 
নাটকের জন্যে ছাব্বিশখানি গান লিখে দিলেন । এই যাত্রার 
আসরে “ন্যাশন্যাল থিয়েটারের” কর্তৃপক্ষকে বিদ্রপ ক'রে 
একটি গান গাওয়া হয়। গানটি গিরিশচন্দ্রের রচনা। এই 


৮ গানের প্রথম দু’ লাইন হ'ল ঃ 


লৃপ্তবেণী বইছে তেরোধার ; 
তাতে পূর্ণ অর্ধ ইন্দু কিরণ সি দুর মাখা মতির হার ॥ 


:$৬ ছোটদের গিরিশচন্দ্র 

অভিনেতা ও নাট্যকার অমৃতলাল বস্থু এ সময়ে স্যাশন্যাল 
থিয়েটারে এসে যোগ দিয়েছিলেন । তিনি এ গানের ব্যাখ্যা 
দেন। তা থেকে বোঝা যায়, লুপ্তবেণী হলেন বেণী মিত্র; 
তিনি অভিনয় করতেন না, অথচ কমিটির মাথার উপরে 
থাকতেন; গঙ্গা-যমুনা-সরস্বতী-সঙ্গম। পূর্ণ হলেন পূর্ণচন্দ্র 
ঘোষ; অর্ধ ইন্দু হলেন অর্ধেন্দু মুস্তফি; কিরণ হলেন 
কিরণচন্দ্র বন্দ্যোপাধ্যায় । মতি হ’লেন মতিলাল সুর; 
ইত্যাদি। 

গিরিশচন্দ্রের যাত্রীর আসরের এই বিদ্রপাত্মক 
' গানটি খুবই জনপ্রিয় হয়েছিল, এমন কি যাদের উদ্দেশ 
ক'রে এটি লেখা হয়েছিল, তারাও খুবই আনন্দ পেতেন। 

“নীলদর্পণ” নাটকের অভিনয় সম্পর্কে এ সময় পর 
পর ছু'খানি চিঠি “ইণ্ডিয়ান মিরর” কাগজে বেরোয় । অমৃত- 
বাজার পত্রিক। নীলদর্পণ নাটকের অভিনয় সম্পর্কে উচ্ছ্বসিত 
প্রশংসা করেছিলেন, এই চিঠি দু’'খানি তারই তীব্র প্রতিবাদ । 
এতে অভিনয়, রঙ্গমঞ্চ, দৃশ্যপট ও সাজসজ্জা সম্পর্কে যে 
রকম নির্মম সমালোচনা করা হয়েছিল, তাতে ব্যক্তিগত 
বিছ্বেষই সবচেয়ে বেশী ফুটে উঠেছিল। গিরিশচন্দ্রের অন্য 
রচনা ও এই ছু'খানি চিঠির ভাব ও ভাষাপ্রয়োগভঙ্গির মধ্যে 
এমন সাদৃশ্য আছে, যাতে গিরিশচন্দ্রকেই এই চিঠি ছু'খানির 


বেনামী রচয়িতা মনে করা৷ যায়। তা সত্যি হ’লে গিরিশ-' 


চন্দ্র যে এ সময় যথেষ্ট সংযম ও সুরুচি দেখাতে পারেন 

নি, তা নিঃসন্দেহে বলা চলে। তবে আটাশ বছরের এক 
উচ্চাকাজ্জী, আত্মবিশ্বাসী ও প্রতিভাবান্‌ যুবকের পক্ষে এটা 
' অস্বাভাবিক কিছু নয়। 

“নীলদর্পণ” অভিনীত হওয়ার পর ন্যাশন্যাল থিয়েটারে 
দীনবন্ধুর “সধবার একাদশী”, “নবীন তপস্বিনী”, “লীলাবতী”, 
“বিয়ে-পাগলা বুড়ো” ও “জামাই বারিক” অভিনীত হয়। 
ন্যাশন্যাল থিয়েটারেই সর্বপ্রথম প্রম্টার বা স্মারক নিযুক্ত 
করা হয়েছিল ব'লে গিরিশচন্দ্র তার “নট-চুড়ামণি অর্ধেন্দু- 
শেখর” নামক রচনায় লিখেছিলেন । ন্যাশনাল থিয়েটার 
হইতেই প্রম্টার নামে একজন নেপথ্য অভিনয়কারীর স্থষ্টি 
হইয়াছে। প্রম্টার বলেই নূতন নূতন নাটক বুধবার ও 
খানিবারে অভিনীত হইত ৷” 

দীনবন্ধুর অনেকগুলি নাটক পর পর অভিনীত হওয়ায় 
দর্শকরা পাছে বিরক্ত হন, এই ভয়ে ন্যাশন্যাল থিয়েটারের 
কর্তৃপক্ষ মাইকেল মধুসূদনের “কৃষ্ণকুমারী” নাটক অভিনয় 
করবেন স্থির করলেন। কিন্তু ভীমসিংহের ভূমিকায় অভিনয় 
করবে কে? ত! এক কঠিন সমস্ত হয়ে দীড়ালো। তখন 
নিরিশচক্দ্রের কাছে থিয়েটারের কর্তৃপক্ষ উমেদার হলেন। 
গিরিশচন্দ্র আবার ন্যাশনাল থিয়েটারে এসে যোগ দিলেন। 

তিনি ন্যাশন্যাল থিয়েটারে যোগ দেওয়ার ব্যাপারে 
একটি অসুবিধার পড়েছিলেন। এই থিয়েটারে টিকিট 
বিক্রি ক'রে অভিনয় দেখানো হ'তো। তার মানে আইনত 

থিয়েটারটি ছিল পেশাদারী। গিরিশচন্দ্র সওদাগরী 
আফিসে চাকবি করতেন; আফিসের কর্তারা পেশীদাঁরী 
থিয়েটারে অভিনয় করাকে পাছে খারাপ চোখে দেখেন, 
এই ভয়ে তিনি ইতস্তত করছিলেন। তাই তিনি বললেন, 
বিজ্ঞাপনে তার নামের পাশে এমেচার বা অবৈতনিক লিখে 
দিতে হবে। এতে অন্যান্ত অভিনেতার অনেকে আপত্তি 
করলেন। কারণ এর মানে হ’লো, তার! যে পেশীদারী তা 
স্পষ্ট ক'রে বলা। কিন্ত এবারও গিরিশচন্দ্র তার সংকল্লে 
অটল রইলেন। অথচ তাকে বাদ দিয়েও “কৃষ্ণকুমারী” নাটক 
মঞ্চস্থ কর! প্রায় অসম্ভব । তাই শেষে একট! রফা হ'লো। 
বিজ্ঞাপনে গিরিশচন্দ্রের নাম রইলো না, কেবল রইলো 
“একজন খ্যাতনাম! অবৈতনিক অভিনেতা”__৪. distinguish- 
ed amateur. 

অমৃতলাল বস্থু তার স্মতিকথায় ভীমসিংহের ভূমিকার 
গিরিশচন্দ্রের অপূর্ব সাফল্য সম্পর্কে বলেনঃ “ভীমসিংহের 
ভূমিকার গিরিশবাবুর রিহারশ্যাল দেখিয়! রাজ! চন্দ্রনাথ 
(নাটোরের মহারাজ!) স্বহস্তে গিরিশবাবুকে নিজের রাজবেশ 
পরাইয়। তাহার কটিদেশে নিজের তরবারি ঝুলাইয়া। দিলেন!” 


১৮৭৩ সালের ২২-এ ফেব্রুয়ারি শনিবার ন্যাশন্যাল .. 


থিয়েটারে “কৃষ্ণকুমারী” প্রথম মঞ্চস্থ হয়। ৮ই মার্চ তারিখে 
পুনরভিনয় হয়, কিন্তু এ অভিনয়ই ন্যাশন্যাল থিয়েটারের শেষ 
অভিনয় । এ অভিনয় রজনীতে গিরিশচন্দ্রের লেখা একখানি 

গান দিয়ে দর্শকদের কাছে ্যাশহ্যাল থিয়েটার শেষ বিদায় 
প্রার্থনা করে £ E 

কাতর অন্তরে আমি চাহি বিদায় । 
সাধি ওহে সুধীত্ৰজ ভুলো না আমায় ॥ 
১ bd 3% 
নির্মাইয়ে নাট্যালয়  আরসম্তিব অভিনয়, 
পুনঃ যেন দেখা হয়, এ মিনতি পায় ॥ 
এইভাবে গিরিশচন্দ্র প্রতিষ্ঠিত বাগবাজার এমেচার 
থিয়েটার বিভিন্ন নামে বাংলা নাট্যশালার ইতিহাসে এক 
যুগান্তর ঘটিয়ে গিরিশচন্দ্রের বিদায় সংগীত দিয়েই তার কর্তব্য 
সমাপন করলো|। 


সাত 


এই বছর গিরিশচন্দ্রের একটি মেয়ে হয়। কিন্তু অবিমিশ্র 
আনন্দ গিরিশচন্দ্র তার জীবনে কখনো পান নি। এবারও 
পেলেন না। এ বছরই কলেরা রোগে তার ছোট ভাই 
ক্ষীরোদচন্দ্রের মৃত্যু হ'লো। 

গিরিশচন্দ্র প্রথমে ন্যাশন্যাল থিয়েটার থেকে দূরে 
থাকলেও পরে'তিনি এর অন্যতম কর্ণধার হয়ে উঠেছিলেন । 
তাই থিয়েটার সাময়িকভাবে বন্ধ হওয়া তার কাছে খুবই 
বেদনাদায়ক হয়ে উঠেছিল সন্দেহ নেই। কিন্তু তার চেয়েও 
বেদনাদায়ক ব্যাপার শীত্রই ঘটলো । ন্যাশন্যাল থিয়েটারের 
কর্তৃপক্ষের মধ্যে বিবাদ বাধলো-_ প্রধানত টাকা-পয়সার 
ব্যাপার নিয়ে। এই বিবাদের পরিণতি হিসাবে স্যাশন্যাল 
থিয়েটার দু’ ভাগে বিভক্ত হয়ে গেল। একটির নাম রইলো 
স্যাশস্তাল থিয়েটার, অপরটির নাম হ'লো! হিন্দু ন্যাশন্যাল 
থিয়েটার ৷ 

গিরিশচন্দ্র রইলেন ন্যাশন্তাল থিয়েটারে, আর 
অর্ধেন্দুশেখর হিন্দু ন্যাশন্যাল থিয়েটারে । ন্যাশন্যাল 
থিয়েটারের হাতে দলের মঞ্চ ও- দৃশ্যপট থাকায় তারা 
শৌভাবাজারের রাজা রাধাকরান্ত দেবের বাড়িতে রঙ্গমঞ্চ 
স্থাপন কারে অভিনয় দেখাবার চেষ্টা করলেন'। তার মার্চ 


| 

মাসে (১৮৭৩) টাউন হলে নেটিভ হাসপাতালের (এখনকার 
মেয়ো হাসপাতাল ) সাহায্যের জন্যে “নীলদর্পণ” অভিনয় 
করলেন। নীলদর্পণে অর্ধেন্দুশেখর উড সাহেবের ভূমিকায় 
নামতেন ৷ তিনি এখন অন্য দলে_ হিন্দু ন্যাশন্যাল থিয়েটারে 
_ থাকায় এ ভূমিকায় নামলেন গিরিশচন্দ্র নিজে। উড 
সাহেবের ভূমিকায় গিরিশচন্দ্র অভিনয় এমন নিখুঁত 
হয়েছিল যে, অনেক ইংরেজ দর্শকও তাকে সত্যি সাহেব 
ব'লে ভুল করেছিল । 

এই অভিনয়ে ২১০ টাকার টিকিট বিক্রি হয়েছিল। এ 
টাক! নেটিভ হাসপাতালকে সাহায্য হিসাবে দেওয়া হয়। 
থিয়েটারে সাহায্য রজনীর দৃষ্টান্ত এই প্রথম ৷ ছুঃস্ছের সেবায় 
যে-গিরিশচন্দ্র বিপদ তুচ্ছ ক'রে অগ্রসর হতেন, তিনি যে এমন 
একটি মহত দৃষ্টান্ত স্থাপন করবেন, তা-ই ছিল স্বাভাবিক। এর 
কিছুদিন বাদে ন্যাশন্তাল থিয়েটার আবার একটি সাহায্য 
রজনী করেন । “তখন সধবার একাদশী” অভিনয় করা হয়। 
এ অভিনয় থেকে যে টাকা পাওয়া যায়, তা “ইণ্ডিয়ান রিফর্ম 
তআ্যাদোসিয়েশনের” দাতব্য বিভাগকে দেওয়া হয়। 

ওদিকে হিন্দু ন্যাশন্যাল থিয়েটারের হাতে মঞ্চ ও দৃশ্যপট 
এনা থাকায় তারা প্রথমে লিগুসে স্্ীটের অপেরা হাউস ভাড়া 
নিয়ে অভিনয় দেখাতে, চেষ্টা করেন। তারপর ভ্রাম্যমাণ 
, থিয়েটার হিসাবে ঢাকায় চ'লে যান। ঢাকায় তারা বেশ 
জমিয়ে বেন হিন্দু ্তাশ্যালের সুখ্যাতি ঢাকা থেকে শীত্রই 

কলকাতায় পৌছে। তখন ন্যাশ্যাল থিয়েটারও ঢাকা 
যাওয়ার লোভ সামলাতে পারে না, শীঘ্রই ঢাকায় গিয়ে 
হাজির হয়। কিন্তু নানা কারণে গিরিশচন্দ্র ঢাকা যেতে 
পারেন নি। তাই ন্যাশন্যাল থিয়েটার ঢাকার তেমন আসর 
জমাতে পারলো না। কেবল তাই নয়, অভিনেতাদের 
অনেকেই অন্ুখে পড়লেন। তখন তার! বাধ্য হয়ে স্টেজ, 
সিন ইত্যাদি হিন্দু ন্তাশন্যাল থিয়েটারের হাতে তুলে দিয়ে 
কলকাতা চলে আসতে বাধ্য হলেন। এর পর আদি ন্যাঁশন্যাল 
থিয়েটারের এই ছুই দল আবার মিলিত হলেন। 

১৮৭৩ খ্রষ্টাব্দের জুন মাসে দারুণ ছুঃখ-দারিদ্র্যের মধ্যে 
মহাকবি মাইকেল মধুক্ুদনের মৃত্যু ঘটলো! । 'মাইকেলের 
অসহায় সন্তানদের সাহাষ্যকল্পে ন্যাশন্যাল থিয়েটার ১৬ই 
জুলাই তারিখে “কৃষ্ণকুমারী নাটক” মঞ্চস্থ করলেন। এই 
অভিনয়ে প্রায় সকল খ্যাতনামা অভিনেতাই যোগ 
দিয়েছিলেন। গিরিশচন্দ্র মহাকবির উদ্দেশে একটি গান 
রচনা করেন। নাটক শুরু হওয়ার আগে এ গানটি গাওয়া 
হয়। এ গানের প্রথম দু, লাইন ছিল £ 

কে রচিবে মধুচত্র মধুকর মধু বিনে । 
মধুহীন বঙ্গভূমি হইয়াছে এতদিনে ॥ | 
এর কিছুদিন বাদে ন্যাশন্াল- থিয়েটার বাংলাদেশের 
বাইরে অভিনয় দেখাবার জন্যে চ'লে গেল। আফিসের কাজে; 
ব্যস্ত থাকায় গিরিশচন্দ্র কলকাতেই রয়ে গেলেন । 


ছোটদের গিরিশচন্দ্র ৫৩ 


এই সময় রঙ্গমঞ্চের ইতিহাসে দ্রুত কয়েকটি ঘটনা ঘটে । 
কলকাতার বিখ্যাত ধনী আশুতোষ দেবের বাড়িতে কয়েক 
বছর আগে বাংলা, শকুন্তলা নাটকের অভিনয়ের কথা 
আগেই বলেছি। তখন আশুতোববাবুর (ছাতু বাবুর ) 
দৌহিত্র শরৎ ঘোষ মশায় বিশ হাজার টাকার গয়না প'রে 
শকুস্তলার ভূমিকায় নেমেছিলেন। সেই শরৎবাবুর বয়স 
এখন বেড়েছে, রঙ্গমঞ্চের একনিষ্ঠ সেবক ও দক্ষ অভিনেতা 
ব'লে তিনি এখন স্বীকৃতি পেয়েছেন । মরবার কিছুদিন আগে 
মহাকবি মাইকেল তাকে বলেছিলেন যে, . “ন্রীভূমিকায় 
ছেলেদের দিয়ে অভিনয় করালে ত! স্বাভাবিক হয় না।” 
মাইকেলের উপদেশমতো শরৎচন্দ্র ঘোষ একটি রঙ্গালয় স্থাপন 
করেন। রঙ্গালয় স্থাপিত হয় এখনকার বীডন স্ট্রীট ডাকঘরের 
কাছেই । এখনকার দিনের থিয়েটারের সঙ্গে তুলনাই করা 
যায় না তার । রঙ্গালয়টি তৈরী হয় মাটির দেওয়াল ও খোলার 
চাল দিয়ে। এমন কি স্টেজের প্ল্যাটফর্মটিও ছিল সিমেন্ট- 
করা মাটির বেদী। 

থিয়েটারের নাম হলো “বেঙ্গল খিয়েটার”। বেঙ্গল 
থিয়েটারে মেয়েদের ভূমিকা মেয়েদের দিয়ে অভিনয় করাবার 
ব্যবস্থা হয়। এ নিয়ে তাদের দুর্নাম ও সমালোচনার 
অন্ত থাকে না। তা হলেও তার! এই ব্যবস্থা ক'রে যে 
বজ্গীলয়ের জীবনে একটি গুরুত্বপূর্ণ পরিবর্তন এনে দিয়েছেন, 
একথা সত্যি। তবে বেঙ্গল থিয়েটারের সঙ্গে অর্ধেন্দুশেখর, 


৫৪. ছোটদের গিরিশচন্দ্র 

গিরিশচন্দ্র প্রভৃতি শ্রেষ্ঠ অভিনেতাদের সম্পর্ক না থাকায় 
তাঁদের কিছুটা অসুবিধায় পড়তে হয়েছিল । 

এদিকে হিন্দু ্যাশন্যাল থিয়েটারের নাম বদলে" হয় গ্রেট 
ন্যাশন্যাল থিয়েটার 1: অল্প কিছু দিন ন্যাশন্যাল থিয়েটার 
নিজেদের পৃথক নাম ও অস্তিত্ব বজায় রাখলেও তারা শীঘ্রই 
এসে গ্রেট ন্যাশন্যাল থিয়েটারে যোগ দেয়। কিন্তু বেঙ্গল 
থিয়েটারের মতো তাদের নিজস্ব বাড়ি ছিল ন1 | তাই তাদের 
মনে একটি ক্ষোভ ছিল। এই ক্ষোভ দূর করবার জন্যে এই 
সময়ে ভুবনমোহন নিয়োগী নামে এক ধনী ভদ্রলোক এগিয়ে 
এলেন। তিনি বললেন £ “জমি লিজ নিয়ে থিয়েটার তৈরি 
কর, আমি টাকা দেব ৷” 

অমনি উৎসাহের সঙ্গে কাজ শুরু হয়ে গেল। এখন 
যেখানে বীডন গ্ীটে মিনার্ডা থিয়েটার রয়েছে, সেখানেই 
একটা৷ পোড়ো জমি ছিল। সেই জমি লিজ নিয়ে থিয়েটার 
তৈরী করা৷ হ'লো। অবশ্য সে থিয়েটারের সঙ্গেও 
আজকালকার স্ুরম্য প্রাসাদৌপম থিয়েটারের কোনও মিলই 
নেই। এই থিয়েটারের ছিল কাঠের বেড়া, করোগেটেড 
টিনের ছাত। এ সময় ডেভিড গ্যারিক ব'লে এক চিত্রকর 
আট স্কুলের অধ্যক্ষ হয়ে এদেশে এসেছিলেন, তিনি 
কতকগুলি সিন এঁকে দিলেন। গোড়ার দিকে এই 
থিয়েটারে অর্ধেন্দুশেখর ও গিরিশচন্দ্র দু'জনেই ছিলেন না) 
তারা পরে এসে যোগ দিলেন। আগে এখানে জ্রী-চরিত্র 


"ছোটদের গিরিশচন্দ্র ৫৫ 
পুরুষরাই অভিনয় করতেন । ১৮৭৪ জালের মাঝামাঝি থেকে 
এখানেও, স্ত্রী-চরিত্রগুলি মেয়েদের দিয়ে অভিনয় করাবার 
ব্যবস্থা হয়। 

১৪ই ফেব্রুয়ারি এখানে বস্কিমচন্দ্রের বিখ্যাত উপন্যাস 
“নৃণালিনী” নাটকাকারে মঞ্চস্থ হলো । এ নাটকে গিরিশচন্দ্র 
“পশুপতির” ভূমিকায় অসামান্য অভিনয় নৈপুণ্য দেখালেন। 
তার সহযোগী অভিনেতা ও নাট্যকার অমৃতলাল বন্থ 
বলেন £ “এক পশুপতির ভূমিকার জন্যেই যে কোন দেশে 
গিরিশ রাজসম্মানে ভূষিত হইতেন। সে মধুর গম্ভীর কবর 
আর শুনিব না, প্রকৃত ভাবের অভিব্যক্তিও আর দেখিব নী।” 
বিখ্যাত৷ অভিনেত্রী বিনোদিনীও বলেন £ ( গিরিশচন্দ্রের 
পশু (তির ভূমিকায় অভিনয় ) “স্মরণ হইলে আজও দেহ 
কন্টকিত হয়। এই অর্ধশতাব্দীর মধ্যে এরূপ অভিনয় আর 


দেখিলাম না1” 
“মৃণালিনীর” পর মার্চ মাসে গ্রেট ন্যাশন্যাল থিয়েটার 


বঞ্ধিমচন্দ্রের বিখ্যাত উপন্যাস পবিষবৃক্ষ” নাটকাকারে মঞ্চস্থ 
করেন। এ উপন্যাসের নাট্যরূপ দেন গিরিশচন্দ্র নিজে। 
তিনি নিজে নগেন্দ্রের ভূমিকীয় অভিনয় করেন। 

এর পর কিছুদিন তিনি রঙ্গমঞ্চ থেকে দূরে থাকেন। এ 
সময়ে তার জীবনে যে পারিবারিক ও বৈষয়িক দুর্যোগ 


আসে, তাতে গিরিশচন্দ্রের মতে! দৃঢ়চিত্ত বলিষ্ঠ পুরুবকেও 
কাতর ও অভিভূত ক'রে ফেলে । গিরিশচন্দ্রের জীবনে 


৫৬ ছোটদের গিরিশচন্দ্র 
মৃত্যু বহু আঘাত হেনেছে। এবার সে হানলো কঠিনতম 
আঘাত ৷ 

তার স্ত্রী অবোধ পুত্রকন্যাকে তার কোলে রেখে পৃথিবী 
থেকে চলে গেলেন। এ আঘাত গিরিশচন্দ্রের কাছে দুঃসহ 
হয়ে উঠলো । শোকের সঙ্গে এসে জুটলো অনুতাপ । অবহেলা 
ও উচ্ছ আ্বল জীবন__সবই খিনি নীরবে দিনের পর দিন সহা 
কারে এসেছিলেন, তাকে অকস্মাৎ হারিয়ে গিরিশচন্দ্র যেন 
উদ্ভ্রান্ত হয়ে পড়লেন । শোকে অনুতাপে তার মন জর্জরিত 
হয়ে গেল। তার মনে হ’লো, তিনি বড় অপরাধ করেছেন। 
তার মতো অপরাধী কে আছে !--. 

কিছুদিন আগে তার ছোট ভাইয়ের মৃত্যু হয়েছিল । 
হারানে| ভাই ও স্ত্রীর শোকে তার কবি হৃদয় কিভাবে 
উদ্বেলিত হয়ে উঠেছিল, তার পরিচয় পাওয়! যায় তার এ 
সময়ে লেখা -কয়েকটি কবিতা থেকে । কবিতাগুলির নাম 
“শৈশব বান্ধব,” “আধার,” “বাশরী,৮ “শশী” ও “গিরি” । 
কবিতাগুলি বেদনার আকুলতায় পূর্ণ । 


বালির তুফান উঠে, * ঘুরিতে ঘুরিতে ছুটে, 
প্রাণিশৃন্ত তবু যেন সদা হাহাকার, 
ধু ধূযু ধুধুকার দূর চক্রদীমা তার 
উপমা স্থল একমাত্র হৃদয় আমার ৷ 
(আধার ) 

শোকে-দ্রঃখে তীর মন যখন এমনি মরুভূমির মতো দুঃসহ 
হাহাকারে পূর্ণ হয়েছে, তখন এলো অন্যদিক থেকে আবার 
চূড়ান্ত আঘাত, সে আঘাত প্রিয়জনের বিরহ নয়। নিজের 
মাতৃহীন সন্তানদের : মুখে অন্ন দেওয়ার সমস্তা॥ হঠাৎ 
এটকিন্সন্‌ সাহেবের সওদাগরী আফিস গেল উঠে। গিরিশচন্দ্র 
বেকার হলেন। গিরিশচন্দ্রের কাছে সংসার ছুঃসহ হয়ে 
উঠলো । ৃ 
গিরিশচন্দ্র সাস্ধন| লাভের জন্যে মদ ও উচ্ছৃঙ্খল জীবনের 
মধ্যে আশ্রয় নিতে চাইলেন । কিন্তু তাতেও কোনও শাস্তি 
পেলেন না । বাড়ি ফিরলেই শুন্য ঘরের দুঃসহ স্মৃতি তাকে 
পোড়াতে লাগলো । গৃহ যেন তার কাছে ভয়ংকর হয়ে 
উঠলো । এই অবস্থায় কিছুদিনের জন্যে তিনি বাড়ি ছেড়ে 
অন্য কোথাও চালে যাবেন ঠিক করলেন। শীঘ্রই তার সে 
রকম একটি সুযোগ জুটলো । ফ্রাইবার্জার কোম্পানিতে তিনি 
একটি চাকরি পেলেন । এই কোম্পানি তাকে মাল কিনবার 
জন্যে ভাগলপুর পাঠিয়ে দিলো । গিরিশচন্দ্র তার শিশু পুত্র 
কন্যাকে তীর বড়দিদির হাতে তুলে দিয়ে ভাগলপুর চলে 
গেলেন। কিন্তু স্মৃতিও মানুষের সঙ্গে যায়। ভাগলপুরে 
1 রা, পেলেন নাঁ। তার মনের দুঃসহ বেদনা 
, কবিতায় প্রকাশ করেছেন । - 
মাস ছয়েক তিনি তাগলপুরে ছিলেন। এ সময়ে ছিলি 


৫৮ ছোটদের গিরিশচন্দ্র * 


কোম্পানির মাল কেনার কাজ শেষ ক'রে ফেললেন, তারপর 
মাহারা ছেলেমেয়ের কাছে কেরবার জন্যে ব্যাকুল হয়ে 
উঠলেন। কিন্তু ফেরবার পথেও বাধা পড়লো-__বাড়ি 
ফেরবার জন্যে যখন তিনি তৈরী, তখন এক রাত্রিতে তার 
যথাসৰ্বস্ব চুরি হয়ে গেল। এমন কি বাড়িতে চিঠি লেখবার 
জন্যে টিকিট কেনার পয়সাও হাতে রইলো না। এ" সময় 
অত্যন্ত অপমানিত হয়ে পাঁচটি টাকা এক বাঙ্গালী ভদ্রলোকের 
কাছে ভিক্ষা নিয়ে তাকে বাড়ি ফিরতে হয়েছিল । 
কলকাতায় ফিরে এসে গিরিশচন্দ্র ্রাইবার্জার কোম্পানির 


_ আফিস ছেড়ে দিলেন ৷ এ সময় “ইণ্ডিয়ান লীগ” নামে একটি : 


প্রতিষ্ঠান স্থাপিত হয়েছিল কলকাতার । অসৃতবাজারের 
সম্পাদক শিশিরকুমার ঘোষের অনুরোধে গিরিশচন্দ্র এ 
প্রতিষ্ঠানে হেড ক্লার্কের পদ নেন। এ সময়ে তার বড়দিদি ও 
বন্ধু বান্ধবের অন্থরোধে তিনি আবার বিয়ে করেন। এবার 
তার বিয়ে হয় কলকাতার বিখ্যাত লালটাদ মিত্রের 
নাতীর মেয়ের সঙ্গে । 

বিয়ের পর কয়েক মাস যেতে না যেতেই গিরিশচন্দ্র কলের! 
রোগে আক্রান্ত হলেন । অল্প সময়ের মধ্যে তার দেহের অমিত 
শক্তি যেন নিঃশেষ হয়ে এলো। সকলেই তার জীবনের 
আশা ছেড়ে দিলেন। কিন্ত অনেকখানি অপ্রত্যাশিতভাবেই 


গিরিশচন্দ্র সে যাত্রা বেঁচে গেলেন। এর পর গিরিশচন্দ্র , 


জীবনে যেন শুভদ্রিনের আলো দেখা দিল। তার সংসার 

আবার সুখে ও শান্তিতে ভরে উঠলো । কিছু দিন বাদে 
ইণ্ডিয়ান লীগ উঠে গেলো। তিনি পার্কার কোম্পানির 

১৮৭৬ সালের গোড়ার দিকে গিরিশচন্দ্র আবার গ্রেট 
ন্যাশন্যাল থিয়েটারে এসে যোগ দিলেন॥ গ্রেট ন্যাশন্যাল 
থিয়েটার শুধু নামেই ন্াশন্যাল ছিল না, মনোভাবের দিক 
* থেকেও তা জাতীয়তাবাদে উদ্বুদ্ধ হয়েছিল । ফলে শীঘ্রই 
ইংরেজ সরকারের সঙ্গে তার সংঘাত অনিবার্য হয়ে উঠলো । 

এঁ বছর জানুয়ারি মাসের গোড়ার দিকে ইংলণ্ডের যুবরাজ 
প্রিন্স অব. ওয়েল্‌স্‌ (পরবর্তী কালে সম্রাট সপ্তম এডোয়ার্ড) 
কলকাতায় এলে হাইকোর্টের বিখ্যাত উকিল জগদানন্ৰ 
মুখোপাধ্যায় তাকে নিজের বাড়িতে নিমন্ত্রণ ক'রে আনলেন। 

জাতীয়তাবাদী বাঙ্গালী সমাজে এর বিরুদ্ধে তুমুল 
আন্দোলন শুরু হ'লো। এই ঘটনাকে অবলম্বন ক'রে গ্রেট 
স্াশন্াল থিয়েটার একটি প্রহসন মঞ্চস্থ করলেন। প্রহসনটির 
* নাম “শজদানন্দ ও  যুবরাজ”। গিজদানন্দ* প্রহসনের 
প্রস্তাবনা ও গান গিরিশচন্দ্র নিজে লিখে দিলেন। গজদানন্দ 
যে জগদানন্দের ব্যঙ্গরূপ, তা বুঝতে কারও বিলম্ব হ'লো নী। 
শীঘ্রই পুলিশ এটিকে রাজদ্রোহমূলক প্রহসন বলে বন্ধ 
করে দিল। তখন এঁ প্রহসনটিকে আবার “হন্থমানচরিত্র' 
নাম দিয়ে মঞ্চস্থ করা হ'লো। এ অভিনয়ও পুলিশের 
আদেশে বন্ধ হ'লো। 

তখন পুলিশকে ব্যঙ্গ ক’রে গ্রেট ন্যাশন্যাল আর একটি 
প্রহসন মঞ্চস্থ করলেন_প্রহসনটির নাম The Police 
of Pig and Sheep. পুলিশ কমিশনার স্যার স্টার্ট হগ, 
ও পুলিশ সুপারিণ্টেণ্ডেণ্ট ল্যাম সাহেবকে এ প্রহসনে বিদ্রপ 
করা হ'লো। ফলে পুলিশ খুবই ক্রুদ্ধ হ’লো| এবং ডেপুটি 
পুলিশ কমিশনার দলে গিয়ে গ্রেট ন্যাশন্যালের ডিরেক্টর 
উপেন্দ্ৰনাথ দাস, ম্যানেজার অমৃতলাল বস্তু, মতিলাল সুর 
ও বেলবাবু প্রমুখ আটজন অভিনেতাকে গ্রেপ্তার করলো! । 
পুলিশ তাদের অভিযোগে প্রহসনগুলির কথা তুললো না। 
বললো, এরা “সুরেন্দ্র-বিনোদিনী” নামে একটি অশ্লীল নাটক 
অভিনয় করেছেন, তাই এদের ধরা হয়েছে। ম্যাজিস্ট্রেটের 
বিচারে উপেন্দ্রবাবু ও অমৃতলালের একমাস ক'রে বিনাশ্রম 
কারাদণ্ড হ’লে! । অন্যান্য বন্দীরা মুক্তি পেলেন । উপেন্দ্রবাবু . 
ও অমৃতলালের পক্ষে হাইকোর্টে আগীল করা৷ হ'লো।, 
হাইকোটে “সুরেন্দ্-বিনোদিনী” নাটক অশ্লীল প্রমাণিত না 
হওয়ায় উপেন্দ্ৰনাথ ও অমৃতলাল মুক্তি পেলেন। 
কিন্তু ইংরেজ সরকার নীরব রইলো. না। জাতীয় 
জাগরণে বাংলার রঙ্গমঞ্চ যে একটি বিশিষ্ট ভূমিকা নিচ্ছে, 
সে বিষয়ে তারা সচেতন হ'লো। তাই তার! ১৮৭৬ সালের 
শেষের দিকে নাট্যাভিনয় নিয়ন্ত্রণ আইন ( Dramatic 
Performance Control Act J) পাস করলো ৷ এর বিরুদ্ধে 
দেশময় তুমুল প্রতিবাদ উঠলো। প্রতিবাদে কোনও ফল 


| ', ছোটদের গিরিশচন্দ্র ৬১, 
হ’লো না । তবে এ আইন দিয়েও যে ইংরেজ সরকার জাতীয় 
রঙ্গমঞ্চকে জাতীয় জাগরণের কাজে অংশ গ্রহণ থেকে বিরত 
করতে পারে নি, তার সুস্পষ্ট প্রমাণ গিরিশচন্দ্র নিজেই ॥ 
তার “ছত্রপতি শিবাজী”, “সিরাজউদ্দৌলা”, “মিরকীসিম” 
প্রভৃতি নাটকগুলির দান কোন্‌ জাতীয়তাবাদী অস্বীকার, 


করবেন? 


আট 

এতোদিন গিরিশচন্দ্র অসামান্য অভিনেতা ও জনপ্রিয় 
গীতিকার ও কবি হিসাবেই পরিচিত ছিলেন। তিনি 
বন্িমচন্দ্রের “বিষবৃক্ষকে” নাটকাকারে রূপ দিয়েছিলেন বটে, 
কিন্তু তাকে নাটক রচনা! বলা যায় না। মৌলিক নাটক রচনার 
দিকে এবার গিরিশচন্দ্র ভয়ে ভয়ে পা দিলেন। ভুবনমোহন 
নিয়োগীর টাকায় গ্রেট ন্যাশন্যাল থিয়েটার চলছিল । কিন্ত 
ভূবনবাবু শীত্রই খণজালে আবদ্ধ হয়ে পড়ায় তিনি থিয়েটার 
চালাতে অসমর্থ হলেন। তখন গিরিশচন্দ্রের পরিচালনাঁধীনে 
কয়েকজন লোক ভুবনমোহনের কাছ থেকে থিয়েটার লিজ 
নিয়ে তা চালাতে চেষ্টা করলেন। এই সময় গিরিশচন্দ্র 
তার প্রথম গীতিনাট্য “আগমনী” ও “অকাঁলবৌধন” রচনা 
করেন। দীনবন্ধু ও মাইকেলের নাটক এবং বঙ্কিমচন্দ্র 
উপন্যাসগুলির নাট্যরপ দর্শকের কাছে পুরাতন হয়ে গিয়ে- 
ছিল। তাই গিরিশচন্দ্র এই সময় মাইকেলের বিখ্যাত কাব্য 
মেঘনাদবধকে নাটকাকারে রূপান্তরিত ক'রে দিলেন এবং 
নাটকে তিনি নিজে মেঘনাদ ও রামের ভূমিকায় একই সঙ্গে 
অভিনয় ক'রে দর্শকদের বিস্মিত ক'রে দিলেন । এর কয়েক 
সপ্তাহ বাদেই তিনি নবীন সেনের বিখ্যাত “পলাশীর যুদ্ধ” . 
কাব্যকে নাটকে রূপান্তরিত করলেন এবং নিজে ক্লাইভের 


'ছোটদের গিরিশচন্দ্র ৬৩ 
ভূমিকায় নামলেন ৷ গিরিশচন্দ্র নাট্যকার হিসাবে তখনও তার 
অসামান্য প্রতিভার পরিচয় দিতে না পারলেও অতুলনীয় 
অভিনয় নৈপুণ্যের জন্যে সকলের কাছে উচ্চ-প্রসংশিত হয়ে- 
ছিলেন। তার “মেঘনাদবধে” মেঘনাদ, “পলাশীর যুদ্ধে” 
ক্লাইভ এবং “ষৃণালিনীতে” * পশুপতির ভূমিকা দেখে সে 
যুগের সর্বশ্রেষ্ঠ সমালোচক অক্ষয়চন্র সরকার তীর “সাধারণী” 
কাগজে লিখেছিলেন £ “কোন্‌ দেশের কোন্‌ গ্যারিকের 
কাছে আমাদের বঙ্গের গিরিশ অভিনয়-কলা! প্রদর্শনে হীন!” 

কিন্তু নাট্যকার হিসাবেও নিজের অসামান্য শক্তির 
পরিচয় দেওয়ার সুযোগ তার শীঘ্রই এলো। ধারা থিয়েটার 
লিজ নিয়ে চালাচ্ছিলেন, তারাও এখন হাল ছেড়ে ছিলেন। 
কিন্ত ন্যাশন্যাল থিয়েটারের হাল ধরবার জন্যে উপযুক্ত 
একজন লোক শীভ্রই এসে জুটলেন। এঁর নাম প্রতাপটাদ 
জহুরী। ইনি ভুবনমোহন নিয়োগীর কাছ থেকে ন্যাশন্যাল 
থিয়েটারের স্বত্ব কিনে নিলেন এবং গিরিশচন্দ্রের উপরই 
দিলেন নাট্যশালা পরিচালনার সম্পূর্ণ ভার। এ সময়ে 
গিরিশচন্দ্র পার্কার কোম্পানিতে হিসাবরক্ষকের কাজ, 
করতেন। কিন্তু আফিসের কাজ ও রঙ্গালয় চালনা একই সঙ্গে 
করা সম্ভব ছিল না। তাই প্রতাপটাদ তাকে অধ্যক্ষতার জন্যে 
মাসিক এক শ টাকা দিত চাইলেন। কথায় বলে, যার নেশা 
ও পেশা এক, সেই সবচেয়ে সুখী । গিরিশচন্দ্র তাই পার্কার 

লক্ষ্মীর ভাণ্ডারী হওয়াই শ্রেয় মনে করলেন। প্রতাপ জহুরীর 
ন্যাশন্যাল থিয়েটার চার বছরেরও কিছু কম স্থায়ী হয়েছিল । 
কিন্ত এই ,চার বছরে গিরিশচন্দ্র কি অভিনয়ে, কি নাট্য- 
পরিচালনায়, কি নাটক রচনায় সমান কৃতিত্ব দেখালেন । এই 
থিয়েটারের সঙ্গে জড়িত থাকার সময়ে তিনি “মায়াতরু,” 
“মোহিনী প্ৰতিমা,” “সীতার বনবাস,” “অভিমন্যুবধ,” 
মঙ্গল,” “মলিন মালা” ও “পাগুবের অজ্ঞাতবাস” রচনা করেন । 

এইসব নাঁটকগুলির রচনায় তিনি এক ধরনের পণ্য 
ব্যবহার করেন, যা পরে “গৈরিশ ছন্দ” নামে পরিচিত 
হয়েছে। গৈরিশ ছন্দ আর কিছু নয়, অক্ষরের বন্ধনমুক্ত 
অমিত্রাক্ষর ছন্দ। মাইকেল মধুসূদন যে অমিত্রাক্ষর ছন্দের 
প্রবর্তন করেছিলেন, তাতে প্রতি লাইনে নির্দিষ্ট অক্ষর 
থাকতো। পাঠের সময়ে প্রয়োজনীয় যতি বা বিরাম প্রায়ই 
লাইনের মাঝে পড়তো। কিন্ত তাতে আবৃত্তি করা সাধারণ 
, অভিনেতা-অভিনেত্রীদের পক্ষে কষ্টসাধ্য ছিল। তাই 
গিরিশচন্দ্র অমিত্রাক্ষর ছন্দের অক্ষরের বাঁধন ভেঙে দিলেন । 
যেখানেই যতি পড়বে, সেখানেই লাইন শেষ করলেন। এই- 
স্থ্টি হ’লো! এক অপূর্ব ভাবব্যঞ্জনায় ভরা দ্রুত ছন্দ ৷ 
গিরিশচন্দ্র আগে এই ছন্দ ব্যবহৃত হ'লেও গিরিশবাবু 
তার অজত্র রচনার মধ্য দিয়ে একে বঙ্গ-সাহিতো স্থারী ও 

ব্যাপক আসন দিয়ে যান! তাই তার নাম অনুসারে একে 
“গৈরিশ ছন্দ” বলা হয়। কিছুদিন আগে পর্যন্তও এই 
গৈরিশ ছন্দকেই নাট্যকাররা তাদের দৃশ্যকাব্যের বাহন 
হিসাবে র্যবহার করতেন । 

প্রতাপটাদ জহুরী নাট্যশালাকে খাটা ব্যবসায়ীর দৃষ্টিতে 
দেখেছিলেন । থিয়েটারকে জনপ্রিয় ক'রে তুলতে গেলে যে 
তাতে ক্রমাগত টাকা ঢালা দরকার, তা তিনি বুঝতেন 
না। এ নিয়ে গিরিশচন্দ্রের সঙ্গে তার মতান্তর ঘটতে 
লাগলো । এই অবস্থায় ১৮৮৩ সালের জুন মাসে গিরিশচন্দ্র 
হ্যাশন্তাল থিয়েটার ছেড়ে দিলেন। কিন্ত গিরিশচন্দ্র এক- 
দিনের জন্যেও বসে রইলেন না। এ সময় শিখ সম্প্রদায়তুক্ত 
গুরুমুখ রায় বীডন ষ্রীটে গিরিশচন্দ্রের সাহায্যে “স্টার” 
থিয়েটার খুললেন । এ বছরের জুন মাসেই গিরিশচন্দের 
লেখা “দক্ষবজ্ঞ” নাটক দিয়ে স্টার থিয়েটারের উদ্বোধন 
হ'লো। পুনরায় দক্ষের ভূমিকার গিরিশচন্দ্র অসাধারণ 
অভিনয়-নৈপুণ্য দেখালেন। কিন্ত গুরুমুখ রায় দীর্ঘকাল এই 
থিয়েটারের সঙ্গে সংশ্লিষ্ট থাকতে পারলেন না। তখনকার দিনে 
সাধারণ রঙ্গমঞ্চে অভিনয় করাঁ বা সাধারণ রঙ্গমঞ্চের সঙ্গে 
যুক্ত থাকা লোকনিন্দার ব্যাপার ছিল। কারণ, সাধারণ রঙ্গ- 
মঞ্চে স্্রী-চরিত্রগুলি অসচ্চরিত্র ব'লে পরিচিত মেয়েদের দিয়েই 
- অভিনয় করানো হ’তো। আত্মীয়-স্বজনের নিন্দা ও গঞ্জনার 
ভয়ে গুরুষুখ রার শীঘ্রই স্টার থিয়েটার ছেড়ে দিলেন। তখন 

গিরিশচন্দ্র অমৃতলাল বস্তু, অমৃতলাল মিত্র, হরিপ্রসাদ বস্তু ও 
দাস্ুচরণ নিয়োগীকে স্টারের স্বত্বাধিকারী ক’রে স্টার চালাবার 
ব্যবস্থা করলেন। এখন থেকে “স্টার” থিয়েটার জোর 
চলতে লাগলো । গিরিশচন্দ্র দর্শকদের নিত্য-নতুন নাটক 
উপহার দিতে লাগলেন। গিরিশচন্দ্র দ্রুত নাটক লেখার 
ক্ষমতাও সকলকে অবাক ক'রে দিলো । এখানে তিনি পর 
পর “গ্রবচরিত্র,” “নলদময়ন্তী,” “কমলে-কামিনী,” “বৃষকেতু,” 
“হীরার ফুল,” “শ্রীবৎসচিন্তা,”চৈতন্যলীলা,” “প্রহলাদ-চরিত্র,” 
“নিমাই-সন্ন্যাস,”  “প্রভাস-যজ্ঞ” “বিন্বমঙ্গল,” “বেল্লিক- 
বাজার” ও “রূপ-সনাতন” রচনা করেন । এখন তিনি নাট্য- 
শালার পরিচালন! ও নাটকরচনাতেই তন্ময় থাকেন । 


নয় 

১৮৮৪ সালের ২রা আগস্ট তারিখে গিরিশচন্দ্রের 
“চৈতন্তলীলা” স্টারে প্রথম অভিনীত হয়েছিল । এই নাটকের 
অভিনয়কালে গিরিশচন্দ্রের জীবনে এমন একটি ঘটনা ঘটে, 
য। তার আধ্যাত্মিক জীবনকে বিশেষভাবে প্রভাবিত 
করেছিল । ঘটনাটি হ’লে “চৈতন্যলীলা” দেখবার জন্যে স্টার 
থিয়েটারে শ্রীরামকৃষ্ণের আগমন । এর আগে গিরিশচন্দ্র 
দুবার রামকৃষ্ণকে চাক্ষুষ দেখেছিলেন, একবার বস্থুপাড়ার 
বিখ্যাত এটনি দীননাথ বস্থুর বাড়িতে, আর একবার রামকান্ত 
বস্তু স্ত্রীটের বলরাম বসুর বাড়িতে। গিরিশচন্দ্র প্রথম জীবনে 
ঘোর নাস্তিক ছিলেন। কিন্তু বার বার প্রিয়জনের মৃত্যুর 
ফলে তার মনে ভগবানের প্রতি ভক্তির ভাব দেখা দিচ্ছিল। 
কিন্ত এখনও তিনি সাধুসন্সযাসীদের বুজরুক বলেই মনে 
করতেন। তাই প্রথম বারে রামকৃষ্ণকে দেখে তার মনে 
অশ্রদ্ধা ও সংশয়েরই উদ্রেক হয়েছিল। তিনি ভাবছিলেন, 
দক্ষিণেশ্বরের এই লোকটার পেছনে দেশের যতো গুণী- 
মানীরা__বিশেষ ক'রে কেশব সেনের মতো একজন সুশিক্ষিত 
লোক কেনই বা এভাবে ফিরছেন। কিন্তু দ্বিতীয় বারে তীর 
মনে রামকৃষ্ণ সম্পর্কে কিছুটা ছুর্বলতা দেখা দিল_এই 


* মানুষটির প্রতি একটি সহজ শ্রদ্ধা যেন তার মনে দানা বেঁধে 


উঠতে লাগলো । 

এই সময়ে গিরিশচন্দ্র তার “চৈতন্লীলা” নাঁটকখানি 
লেখেন। “চৈতম্যলীলা” মঞ্চস্থ হওয়ার সঙ্গে সঙ্গেই এর 
সুখ্যাতি দেশময় ছড়িয়ে পড়ে। দেশের বহু ধর্মপ্রাণ হিন্দু 
এই নাটকখানি দেখবার জন্যে ব্যাকুল হয়ে ওঠেন। একদিন 
সন্ধ্যায় চৈতন্তলীলার অভিনয় হচ্ছে স্টারে, গিরিশচন্দ্র 
নাট্যশালার আঙিনায় পায়চারি ক'রে বেড়াচ্ছেন, এমন সময় 
গিরিশচন্দ্রের পরিচিত এক ব্যক্তি, মহেন্দ্র মুখোপাধ্যায়, এসে 
বললেন, 'রামকৃষ্ণদেব থিয়েটার দেখতে এসেছেন। তাকে 
বসতে দাও ভালো, নইলে টিকিট কিনব ।৮ 

গিরিশচন্দ্র বললেন, “তার টিকিট লাগবে না, কিন্ত 
অন্যদের লাগবে” 

গিরিশচন্দ্রের মুখের কথা শেষ না হ'তেই রামকৃষ্ণ গাড়ি 
থেকে নেমে থিয়েটারের উঠোনে এসে ঢুকলেন এবং গিরিশ- 
বাবুর নমস্কার করবার আগেই তিনি নমস্কার করলেন। 
গিরিশচন্দ্র প্রতিনমস্কার করলেন । রামকৃষ্ণ আবার নমস্কার 
করলেন। তখন গিরিশচন্দ্র তাকে মনে মনে নমস্কার ক'রে 
তাকে উপরে নিয়ে গিয়ে একটি বকৃসে বসতে দিলেন এবং 
পাখার বন্দোবস্ত ক'রে দিয়ে নিজের শরীর ভালো না 
থাকায় বাড়ি চলে গেলেন। “চৈতন্যলীলার” অভিনয় 
দেখে রামকৃষ্ণ মুগ্ধ হয়ে গেলেন । পরে এই অভিনয় সম্পর্কে 
তিনি বলেছিলেন, “নকলে আসলে এক হয়ে গেল রে” 

গিরিশচন্দ্র সেদিন রামকৃষ্ণকে থিয়েটারে বসিয়ে দিয়ে 

বাড়ি চলে গেলেও তিনি অন্ভব করলেন, যেন এই মানুষটি 
তাকে ক্রমাগত দুৰ্বোধ্য আকর্ষণে টানছেন। এর কয়েক দিন 
বাদে গিরিশচন্দ্র তাদের পাড়ার চৌমাথীয় একটি রকে 
বসেছিলেন। দেখলেন, কয়েকজন ভক্তের সঙ্গে যেন ভাবে 
আচ্ছন্ন হয়ে রামকৃষ্ণ ধীরপদে সেই পথ দিয়ে আসছেন। 
কাছাকাছি এলে তার দলের একটি ছেলে বললো, “এই 
গিরিশ ঘোষ ৷” 

গিরিশ রামকৃষ্ণকে দেখেই নমস্কার করলেন, কিন্ত সেদিন 
রামকৃষ্ণ নমস্কার করলেন না, ধীরে ধীরে তার সামনে দিয়ে 
চৌমাথার দক্ষিণ দিকের রাস্তায় চলে গেলেন। এতে 
গিরিশচন্দ্র অপমান বা বিরক্তি বোধ করলেন নাঁ। অনুভব 
করলেন, যেন কী এক অদৃশ্য সুত্রে এই মানুষটি তাকে পিছু 
পিছু টানছেন। গিরিশচন্দ্র কিছুক্ষণ স্তম্ভিত হয়ে বসে 
রইলেন, এমন সময় দেই ছেলেটি এসে বললো £ “ঠাকুর 
আপনাকে ডাকছেন” কথাগুলি শোনামাত্রই গিরিশচন্দ্র 
সম্মোহিতের মতো! ছেলেটির সঙ্গে রামকৃষ্ণের কাছে গিয়ে 
পৌছলেন। বলরামবাবু অসুস্থ ছিলেন। রামকৃষ্ণ তার 
বৈঠকখানায় ঢুকলে বলরামবাঝু রোগশষ্যা থেকে উঠে তাকে 
ভুলুষ্ঠিত হয়ে প্রণাম করলেন। বলরামবাবুর সঙ্গে রামকৃষ্ণ 
দু-একটি কথা৷ বললেন, তারপর “বাবু, আমি ভালো আছি, 
বাবু, আমি ভালো আছি”*বলতে বলতে সমাধিস্থ হয়ে 
গেলেন। গিরিশচন্দ্র কাছে এই ব্যাপার কিছুটা অভিনয় 

বলেই মনে হ’লো| । কিন্তু সঙ্গে সঙ্গেই রামকৃষ্ণের কয়েকটি 
কথা তার কানে এলো_“ন! না, ঢং নয় গো, ঢং নয়।” 
গিরিশচন্দ্র লজ্জা পেলেন, কিন্তু বিস্মিত হলেন, ইনি কি 
অন্তর্যামী! ইনি তার মনের কথা বুঝলেন কেমন ক'রে? 
এদিন ধর্ম সম্পর্কে রামকৃষ্ণের সঙ্গে গিরশচন্জ্রের দু-একটি 
কথা হ'লো। 

হিন্দুধর্মে বলে, গুরু না হ'লে ধর্মসাধন হয় না। 
গিরিশচন্দ্র সে সম্পর্কে প্রশ্ন করলেন। রামকৃষ্ণ বললেন, 
“গুরু কি জান? ঘটক হে ঘটক, জুটিয়ে দেয়।” তারপর 
বললেন, “তোমার ভাবনা কি, তোমার গুরু হয়ে গেছে” 

গিরিশচন্দ্র রামকৃষ্চকে গুরুত্বে বরণ করবার আগেই 
রামকৃষ্ণ গিরিশচন্দ্রকে শিষ্যত্বে বরণ করলেন। রামকৃঞ্চের 
শিল্তব গ্রহণে গিরিশচন্দ্রের মনে যেটুকু বা সংশয় ও অনিশ্চয়তা 
ছিল তা মুহূর্তে দূর হ'লো। রামকৃষ্ণ বললেন, “আর একদিন 
থিয়েটার দেখাইও ৷” 

গিরিশচন্দ্র বললেন, “যে আনতে, যেদিন ইচ্ছা। করবেন ।” 

রামকৃষ্ণ হেসে বললেন, “কিছু নিও ৷” 

গিরিশচন্দ্রও হেসে বললেন, “ভালো, আট আনা দেবেন ।৮ 

না হে, সে বড় র্যাজলা জায়গা ।৮ 

না, আপনি যেখানে বসেছিলেন, সেখানেই বসবেন ৷” 

_-না, একটি টাকা নিও +৮ 

যে আজ্ঞে ৷» 

এর পর থেকে রামকৃষ্ণ যেন গিরিশচন্দ্রকে এক অবিচ্ছেদ্য 
বন্ধনে বাধলেন। গিরিশচন্দ্র মাঝে মাঝে মদের নেশায় 
রামকৃষ্ণকে অপমানও ক'রে বসতেন, কিন্ত তারপরেই আবার 
অনুশোচনা ও গ্রানিতে দগ্ধ হতেন, দক্ষিণেশ্বরে ছুটতেন 
রামকৃঞ্চের পাশে, তার পা জড়িয়ে কাদতেন। রামকৃষ্ণের 
শিত্যরা৷ অনেক সময় মগ্যপায়ী উচ্ছ ঙ্খল গিরিশচন্দ্র সঙ্গে 
তাদের গুরুদেবের এই স্ৃগ্যতা পছন্দ করতেন না, বিশেষ 
ক'রে গিরিশচন্দ্র যখন রামকৃষ্ণকে অপমান ক'রে বসতেন। 
কিন্ত তাতেও এই ক্ষমাসুন্দর মান্ুষটি বিচলিত হতেন না, 
বলতেন, “গিরিশ হ’লে! ভৈরব ৷” 

একবার গিরিশচন্দ্র রামকৃষ্ণকে জিজ্ঞাসা করলেন, “আমি 
এখন কি করব?” মানে, নাট্যশালা ছেড়ে ধর্মসাধনায় মন 
দেব কিনা । তার উত্তরে রামকৃষ্ণ বললেন, “যা কচ্ছ, তাই 
কর। ওতে.লোকশিক্ষা হয়” 

গিরিশচন্দ্র ছিলেন অদ্ভুত প্রকৃতির মানুষ, তার সংযমহীন 
উদ্দাম হৃদয়বৃত্তি ধর্মসাধনার পক্ষে উপযুক্ত ছিল না। রামকৃষ্ণ 
একবার তীকে বললেন £ “সকালে বিকালে তার (ভগবানের) 
কথা স্মরণ ক'রো।” 

উত্তরে কি বলবেন, জা পেরে গিরিশচন্দ্র ইতস্তত 
করছেন দেখে রামকৃষ্ণ বললেন, “আচ্ছা, ত তা যদি না পারো, 
তবে শোবার আগে তাকে একবার স্মরণ ক’রে নিও!” 

গিরিশচন্দ্র মনে মনে ভাবতে লাগলেন, এই উচ্ছ বল 

জীবন, কখন খাই, কখন শুই কোনও ঠিক নেই, অনেক সময় 
খেতে শুতে হু'স থাকে না, এই অবস্থার যদি গুরুদেবকে বলি 
‘করব’, তবে মিছে কথা বলা হবে, অথচ তার আদেশ অমান্য 
করাও অসম্ভব । রামকৃষ্ণ গিরিশচন্দ্রের মনের ভাব বুঝতে 
পেরে বললেন, “তুই বলবি, তাঁও যদি না পারি? আচ্ছা তা 
যদি না পারিস, তবে আমায় বকলমা দে। আমিই তোর 
হয়ে করব ৷? p 

রামকৃষ্ণের কথা শুনে গিরিশচন্দ্র আনন্দে আত্মহারা হয়ে 
‘গেলেন। কিন্তু তিনি তখনও বোঝেন নি যে, রামকৃষ্ণ 
তাকে কি কঠোর কর্তব্য পালনের ভার দিচ্ছেন। একদিন কি 
কাজের কথা বলতে গিয়ে গিরিশচন্দ্র ব'লে উঠলেন, “আমি 
করব |? { 

অমনি রামকৃষ্ণ তাকে সংশোধন ক'রে দিয়ে বললেন, 
“ও কি গো? অমন করে আমি করব’ বল কেন? তুমি 
'বকল্মা' দিয়েছ না? যদি করতে না পার? বলবে, যদি 
ঈশ্বরের ইচ্ছা হয় তো করব” 

এইভাবে রামকৃষ্ণ গিরিশচন্দ্রের আধ্যাত্মিক জীবনে 
ওলট-পালট ঘটিয়ে দিলেন। মাত্র ছুটি বছরের ব্যাপার ৷ 
১৮৮৪ সালের আগস্ট মাসে চৈতন্যলীলার অভিনয়কালে 
তাদের পরস্পরের পরিচয় হয়েছিল) ১৮৮৬ সালের আগস্ট 
মাসে ব্লামকৃষ্ণের মৃত্যু হ'লো। কিন্তু এই ছুটি বছরেই 
রামকৃষ্ণ গিরিশচন্দ্রের আধ্যাত্মিক জীবনে যে আমূল পরিবর্তন 

ঘটিয়ে দিয়ে গেলেন, তা নাট্যকার হিসাবেও গিরিশচন্দ্রকে 
অবশিষ্ট জীবন বিশেষভাবে প্রভাবিত করলো । আজ বাংলার 
অভিনেতা-অভিনেত্রীরা রামকৃষ্চকেই নাট্যশীলার অধিষ্ঠাতী, 
দেবতা মনে করেন, আজও প্রায় প্রতিটি সাধারণ রঙ্গশীলায় 
রামকৃষ্ণের ছবি ঝুলতে দেখা যায়। রঙ্গালয়ে রামকৃষ্ণের 
এই সুদূরপ্রসারী প্রভাব এই ছুটি বছরেই ঘটেছিল। 


দশ 


রামকৃষ্চের মৃত্যুর পরের বছর স্টার থিয়েটারের প্রবল 
প্রতিদন্দিরূপে এমারেন্ড থিয়েটারের প্রতিষ্ঠা ₹’লো। এমারেন্ড 
থিয়েটারের প্রতিষ্ঠাতা গোপাললাল শীল ছিলেন ধনী যুবক ৷ 
তিনি গিরিশচন্দ্রকে বিশ হাজার টাকা বোনাস এবং মাসিক 
সাড়ে তিনশ টাকা মাইনেতে এমারেন্ড থিয়েটারে যোগ 
দেওয়ার জন্যে আহ্বান করলেন। গিরিশচন্দ্র কেবল অর্থলোভে 
স্টার থিয়েটার ছেড়ে যেতে চাইলেন না । তখন গোঁপাললাল 
নানাভাবে স্টার থিয়েটারের ক্ষতি করবেন এমন ভয় দেখাতে 
লাগলেন। ছুটি থিয়েটারের এই রকম বিরোধের ফলে বঙ্গীয় 
নাট্যশালা ব| নাট্যসাহিত্যের যে উন্নতি হবে না, সেকথা 
গিরিশচন্দ্র ভালোভাবেই জানতেন। তাই তিনি স্টারের 
কতৃপ্ক্ষকে বোঝালেন যে, বোনাসের এ টাকা এককালীন 
পেলে তিনি তা স্টার থিয়েটারের নূতন বাড়ি তৈরির জন্যে 
দিতে পারবেন। তাতে স্টার থিয়েটারের উপকার হবে। 
স্টার থিয়েটারের কর্তৃপক্ষ এতে রাজী হয়ে গেলেন। ফলে 
গিরিশচন্দ্র বিশ হাজার টাকা বোনাসে ও মাসিক সাড়ে তিন শ 
টাকা মাইনেয় এমারেন্ড থিয়েটারে যোগ দিলেন। 

গিরিশচন্দ্র এমারেন্ডের জন্যে “পুর্ণচন্দ্র’ নামে একখানি 
নাটক লিখে দিলেন। নাটকখানির অভিনয় দেখে তখনকার 

দিনের অন্যতম বিখ্যাত সাংবাদিক শদ্ভুনাথ মুখোপাধ্যায় 
লিখেছিলেন, “এক “পূর্ণচন্দ্র' নাটকেই গোপালবাবুর বিশ 
হাজার টাক! আদায় হয়ে গেছে ।” 

ইতিমধ্যে হাতিবাগানে স্টার থিয়েটারের নূতন বাড়িটি 
তৈরী হয়ে গেল। গিরিশচন্দ্র গোপনে এই থিয়েটারের জন্যে 
এনসীরাম” নামে একখানি নাটক লিখে দিলেন। এই 
“নসীরাম” দিয়েই অমৃতলাল বস্থুর অধ্যক্ষতায় স্টার 
থিয়েটার খোল! হ'লো। এদিকে গিরিশচন্দ্র এমারেন্ড 
থিয়েটারের জন্যে “বিষাদ” নামে একখানি নাটক লিখে 
দিলেন। বিষাদের অভিনয় থেকেও স্টার থিয়েটার প্রচুর 
টাকা পেলো।. কিন্তু ইতিমধ্যেই গোপাললাল শীলের 
থিয়েটারের শখ মিটে গেল, তিনি থিয়েটার লীজ দিলেন । 
গিরিশচন্দ্রও আবার স্টার থিয়েটারে ফিরে গেলেন। স্টার 
থিয়েটারে ফিরে এসে গিরিশচন্দ্র একে একে “প্ৰফুল্ল,” 
«হারানিধি,” “চণ্ড” “মলিনাবিকাশ” ও “মহাপুজা” নামে 
কতকগুলি নাটক লিখে দিলেন। গিরিশচন্দ্র জ্যেষ্ঠপুত্ৰ 
সুরেন্দ্রনাথ (দানীবাবু) তখন তরুণ যুবক । তিনিও এসে 
স্টার থিয়েটারে যোগ দিলেন। তিনি “চণ্ড নাটকে 
ন যথেষ্ট কৃতিত্বের পরিচয় দেন। তখন 


৭৬ ছোটদের গিরিশচন্দ্র 


মৃত্যু হ'ল। এক শিশু পুত্রের জন্ম দিয়ে তাদের জননীও, 


সেই যে শষ্যাশীয়ী হলেন, আর উঠলেন না। মাতৃহীন 
শিশু পুত্রটিও রুগ্নদেহে মৃত্যুর প্রতীক্ষা করতে লাগলো । 
সাংসারিক এই অবস্থায় গিরিশচন্দ্র অধীর হয়ে পড়লেন । 
কেবল তাই নয়, নিজেও কঠিন রোগে আক্রান্ত হয়ে শয্যা- 
শারী হলেন। এইভাবে এই সময় কিছুদিন রঙ্গালয়ের কাজে 
তিনি ঠিকমতো মনোনিবেশ করতে পারলেন না । এ নিয়ে 
স্টারের কর্তৃপক্ষের সঙ্গে তার মনাস্তর ঘটলো। যাই হ’ক, 
তার শরীর একটু সুস্থ হ'লে তিনি রুগ্ন শিশু পুত্রটি নিয়ে 
বায়ু পরিবর্তনের জন্যে মধুপুরে গেলেন। কিন্তু সেখানে খবর 
পৌছলো যে, স্টার থিয়েটারের কর্তৃপক্ষ তার নামে মামলার 
জন্যে তৈরী হচ্ছেন। খবর পেয়েই গিরিশচন্দ্র কলকাতায় 
ফিরে এলেন। এর অল্পকাল বাদেই তার শিশু পুত্রটি মারা 
গেল। কিন্তু এই কন্তাশোক, পত্বীশোক, পুত্ৰশোক, সবই 
একে একে গিরিশচন্দ্র সয়ে উঠতে পারলেন । 


মিনার্ভার উদ্বোধন হয় ১৮৯৩ খ্রীষ্টাব্দের জানুয়ারি মাসে ৷ 
এট্‌কিনসন সাহেবের অফিসে চাকরি করবার , সময়ে 


‘ছোটদের গিরিশচন্দ্র ৭৭ 
গিরিশচন্দ্র শেক্স্পীয়রের “ম্যাকৃবেথ” নাটকখানিকে বাংলায় 
অনুবাদ করতে শুরু করেছিলেন । এখন সেই অনুবাদ শেষ 
করে তিনি মিনার্ভার জন্যে তৈরী ক'রে দিলেন। দীর্ঘদিন 
তিনি অভিনয় করেননি, এই নাটকে তিনি নিজে ম্যাকৃবেথের 
ভূমিকায় নামলেন । নাটকের জন্যে দৃশ্যসজ্জা করলেন চিত্রকর 
উইলার্ড সাহেব, প্রসাধন ইত্যাদির ভার নিলেন কিস সাহেব। 
ম্যাকৃবেথের অভিনয়ে গিরিশচন্দ্র ইংরেজ দর্শকদেরও বিস্মিত 
করে দিলেন। «ইংলিশম্যান” কাগজের সম্পাদক এ-কে যে- 
কোনও ইংরেজ অভিনেতা ও ইংল্যাণ্ডের নাট্যশীলার সমকক্ষ 
বলে ঘোষণা করলেন। “ম্যাকৃবেথ” নাটকে গিরিশচন্দ্রের 
পুত্র সুরেন্দ্রনাথ (দানীবাবু) ম্যাল্কমের ভূমিকায় 
নেমেছিলেন । লেডী ম্যাকৃবেথের অভিনয় করেছিলেন শ্রীমতী 
তিনকড়ি। এই অশিক্ষিত! মেয়েটি যে গিরিশচন্দ্র শিক্ষা- 
দানের গুণে এই কঠিন চরিত্রটিকে এইভাবে জীবন্ত ক'রে 
তুলতে পারবেন, ত! কেউ না দেখে বিশ্বাস করতে পারেননি । 
কিন্ত সাধারণ দর্শকের কাছে বিদেশী নাটকের অনুবাদ খুব 
জনপ্রিয় হ’লো না। তাই দশ রাত্রি অভিনয়ের পর ম্যাকৃবেথ 
বন্ধ ক'রে দিতে হলো । 

এর পর গিরিশচন্দ্র মিনার্ভার জন্যে একে একে 
“মুকুল-মঞ্জুরা,” “আবুহোৌসেন,” “সপ্তমীতে বিসর্জন,” “জনা,” 
, “বড়দিনের বকশিস,” “স্বপ্পের ফুল,” “সভ্যতার পাণ্ডা,” 
“করমেতিনাই৮ “ফণীর মণি” ও “পাঁচ কনে” লিখে দেন। 


৭৮ ছোটদের গিরিশচন্দ্র 
“জনা” গিরিশচন্দ্রের অন্যতম বিখ্যাত নাটক । এই নাটকে 
অভিনেতা হিসাবে তিনি যে ভবিষ্যতে পিতার উপযুক্ত পুত্র 
ব'লে পরিচিত হবেন, সে-বিষয়ে কোনও সংশয় থাকে না। 
তিনি “মুকুলমঞ্জুরা”” “বড়দিনের বকশিস্‌” “স্বপ্নের ফুল,” 
“করমেতিবাই” প্রভৃতি নাটকগুলিতেও অভিনয় করেন। এই 
সব নাটকের অভিনয় থেকে মিনার্ভা প্রচুর টাক! পায় । 
কিন্তু স্বত্বাধিকারী নগেন্দ্রভূষণ নিজের দোষে ক্রমেই খণ- 
জালে জড়িয়ে পড়েন। এ নিয়ে গিরিশচন্দ্রের সঙ্গে তার 
মনান্তর ঘটে । সঙ্গে সঙ্গে গিরিশচন্দ্র মিনার্ভার সংস্রব ত্যাগ, 
করেন (১৮৯৬)। 

গিরিশচন্দ্রের মিনার্ভা ত্যাগের সংবাদ পেয়েই স্টার 
থিয়েটারের কর্তৃপক্ষ তাকে আবার স্টার থিয়েটারে নিয়ে যান ॥ 
গিরিশচন্দ্রের নূতন নাটক “কালপাহাড়” স্টারে অভিনীত 
হ'লো। গিরিশচন্দ্র নিজে নামলেন চিন্তামণির ভূমিকায় । 
আর ছেলে সুরেন্দ্রনাথ ( দানীবাবু) নামলেন নাম ভূমিকায় ॥ 
এই সময় গিরিশচন্দ্র স্টারের জন্যে “হীরক জুবিলি,” “পারস্ত- 
প্রসূন” ও “মায়াবসান” নাটকগুলিও লিখে দেন। “মায়া- 
বসানে” তিনি নিজে কালীকিস্করের ভূমিকায় নামেন ॥ 
হলধরের ভূমিকায় নামেন দানীবাবু। 


১৮৯৭ সালে অমরেন্দ্রনাথ দত্ত এমারেন্ড থিয়েটারের” 


বাড়ি ভাড় নিয়ে ক্লাসিক থিয়েটার স্থাপন করেন । কিছুদিন 


০ 


“ছোটদের গিরিশচন্দ্র ৭৯ 
বাদে নাট্যাচার্যরপে গিরিশচন্্রও ক্লাসিকে যোগ দেন।' 
এই সময়ে তিনি “দেলদার” ও “পাগুবগৌরব” রচনা করেন । 
“পাগবগৌরব” নাটকে গিরিশচন্দ্র নিজে কঞ্চুকীর ভূমিকায় 
নামেন।  “দেলদার” নাটকে দানীবাবু নামেন সরলের 
ভূমিকায়। 

১৯০০ সালে নরেন্দ্রনাথ সরকার মিনার্ভার স্বত্বাধিকারী 
হন। তখন তিনি গিরিশচন্দ্রকে ক্লাসিক থেকে নিয়ে গিয়ে 
মিনার্ার ম্যানেজার নিযুক্ত করেন। এই সময়েই গিরিশচন্দ্রে 
জীবনে পুনরায় অন্তান-বিয়োগ ঘটে । তিনি যখন প্রথমে 
স্টারে যোগ দিয়েছিলেন, তখন তার বড় মেয়ের বিবাহ 
হয়েছিল। সেই মেয়েটি এখন স্বামী ও ছেলেকে রেখে মার! 
গেলেন । 

পত্নী ও পুত্র-কন্যার মৃত্যু গিরিশচন্দ্রের জীবনে বারে বারে 
ঘটেছে। বুক তার পাষাণ হয়ে গেছে। এবারেও তিনি 
এই শোক কাটিয়ে উঠে বাণীর আরাধনায়,মন দ্রিলেন। তিনি 
মিনার্ভায় যোগ দিয়ে বস্কিমচন্দ্রের “দীতারাম” উপন্যাসকে 
নাটকাকারে রূপায়িত করলেন। তিনি নিজে সীতারামের 
ভূমিকায় নামলেন ; গঙ্গারামের ভূমিকায় নামেন দানীবাবু।' 
সীতারামের পর গিরিশচন্দ্র “মণিহরণ” ও “নন্দছুলাল” 
রচনা করেন। নন্দছুলালে আয়ানের ভূমিকায় দানীবাবু 
* অভিনয় করেন। এই সময়ে গিরিশচন্দ্রের ভাই অতুলকৃষ্ণ 

ঘোষ ছ’ খণ্ডে “গিরিশ গ্রন্থাবলী” প্রকাশ করেন। এতে. 


৭৮০ ছোটদের গিরিশচন্দ্র 
গ্রন্থাকারে অপ্রকাশিত কতকগুলি নাটকও প্রথম প্রকাশিত 
হয়। 

যাই হ’ক, মিনার্ভা থিয়েটারে আশানুরূপ অর্থাগম 
‘নী হওয়ায় নগেন্দ্রনাথ সরকার থিয়েটার বন্ধ ক'রে দিলেন। 
তখন অমরেন্দ্রনাথ গিরিশচন্দ্রকে আবার ক্লাসিকে নিয়ে 
গেলেন। এখানে গিরিশন্দ্র “অশ্রুধারা” “মনের মতন” 
“অভিশাপ” “শাস্তি “ভ্ৰান্তি”, “আয়না” ও “সৎনাম” রচনা 
করেন। “ভ্রান্তি” নাটকে রঙ্গলালের ভূমিকায় গিরিশচন্দ্র ও 
পুরঞ্জনের ভূমিকায় দানীবাবু অভিনয় করেন। “আরাধনা” 
নাটকে গিরিশচন্দ্র তিন-চার রাত্রি স্থষ্টিধরের ভূমিকায় অভিনয় 
করেছিলেন। “সৎনাম” নাটকে আওরহ্গজেবের ভূমিকায় 
অভিনয় করেন দানীবাবু। কিন্ত ক্লাসিকেও শীত্রই গোলযোগ 
দেখা দেয়। তখন গিরিশচন্দ্র ক্লাসিক ছেড়ে চ'লে যাঁন। 

শীঘ্রই মনোমোহন পাড়ে ও মহেন্দ্ৰনাথ মিত্র বাট হাজার 
টাকা দিয়ে মিনার্ভারস্বদ্ কিনে মিনার্ভার পরিচালনা, ভার 
গিরিশচন্দ্র উপর দেন। গিরিশচন্দ্রের বয়স তখন প্রায় 
যাট। কিন্ত এই বৃদ্ধ বয়সেও গিরিশচন্দ্র মিনার্ভার কার্যভার 
গ্রহণ ক'রে যে কৃতিত্ব দেখান, তার তুলনা মেলে না । এই 
সময় তিনি কতকগুলি শ্রেষ্ঠ নাটক রচনা করেন এবং এ সকল 
নাটকের কয়েকটি শ্রেষ্ঠ ভূমিকায় অভিনয় করেন। এই সময় 
“মিরকাশিম,” “ব্যায়সা কা ত্যারসা” ও “ছত্রপতি শিবাজী” 


“ ছোটদের গিরিশচন্দ্র ৮১ 


রচনা করেন। “বলিদান” নাটকে তিনি তৎকালীন সমাজের 
কন্যাদায়গ্রস্ত পিতার এক মর্মান্তিক রূপ উদ্ঘাটিত ক'রে 
দেখান। করুণাময়ের ভূমিকায় গিরিশচন্দ্র নিজে অভিনয় 
করেন এবং ছুলালের ভূমিকায় অভিনয় করেন দানীবাবু। 
বলিদানের পরে “সিরাজউদ্দৌলা” নাটকখানি পুনরায় চাঞ্চল্যের 
স্থষ্টি করে। সিরাজের অভিনয় করেন দানীবাবু, করিমচাচার 
অভিনয় করেন গিরিশচন্দ্র এবং দানসার অভিনয় করেন নট- 
চূড়ামণি-অর্ধেন্দুশেখর । এই নাটকে গিরিশচন্দ্র বহু-নিন্দিত 
সিরাজকে এক অপরূপ রূপে বাঙ্গালীর চোখের সামনে তুলে 
ধরেন। অথচ তার মধ্যে কল্পনার ভেজাল ছিল না, তা ছিল 
প্রকৃত এতিহীসিক তথ্য । ইংরেজ লেখকদের লেখা ইতিহাস 
পড়ে আমরা সিরাজের প্রকৃত চরিত্রকে ভুলতে বসেছিলাম । 
গিরিশচন্দ্র তাকে পুনরায় সত্যের ভিত্তিতে প্রতিষ্ঠা করলেন । 
এই নাটকখানি রচনার জন্যে তিনি গোলাম-হোসেন-রচিত 
সায়র-উল-মুতাক্ষরিন, রেয়াজ সউল, সালেতিন, অগ্নির 
হিন্দুস্থান, হলওয়েল সাহেবের স্বরচিত বিবরণ, বৃটিশ 
মিউজিয়ামে রক্ষিত ওয়ারেন হেস্টিংসের পাঙুলিপিসমূহ, 
ক্লাইভ ও ওয়াট্‌সনের লেখা চিঠিপত্র, কোম্পানির পরিচালক- 
সভার কাছে পাঠানো. তথ্যাদি, ক্রাফউন ইভজ্‌ জার্নাল, 
মিলের হিষ্্রি অব বৃটিশ ইণ্ডিয়া, হান্টারের স্ট্যাটিস্টিক্যাল 
আযাকাউন্টস্‌ অব ইত্ডিয়৷ প্রভৃতি বহু চিঠিপত্র, দলিল-দস্তাবেজ 
‘ ও বই পড়েন। জাতীয়তাবাদে উদ্বুদ্ধ বাঙ্গালীর কাছে 

সেদিন এই নাটকখানি এক নূতন আলো এনে দেয়। বস্তুত 
গিরিশচন্্রই সিরাজউদ্দৌলাকে বাঙ্গালীর কাছে জনপ্রিয় ও 
' জাতীয়তার ঘূর্ত-প্রতীকরপে স্থাপিত করেন। 
'_ এর তিন মাস বাদে মিনার্ভায় তার “বাসর” নাটকখানি 
অভিনীত হয়! বিক্রমাদিত্যের ভূমিকায় গিরিশচন্দ্র এবং 
নগমাথের ভুমিকায় দানীবাবু ও বিধাতাপুরুষের ভূমিকায় 
অর্ধেন্দুশেখর অভিনয় করেন। ১৯০৬ সালের জানুয়ারি 
মাসে গিরিশচন্দ্র বন্ধিমচন্দ্রের “ছুর্গেশনন্দিনী” উপন্তাসখানিকে 
নৃতন ক'রে নাটকাকারে পরিবন্তিত ক'রে দেন। তিনি নিজে 
বীরেন্দ্র সিংহের ভূমিকায় নামেন। বিদ্ভাদিগ্গজ করেন 
নর্ধেদুশেখর ও ওসমান করেন স্থরেন্দ্রনাথ (দানীবাবু )। 

এর মাস পাঁচেক বাদেই, জুন মাসে, গিরিশচন্দ্র 
অন্যতম বিখ্যাত নাটক “মিরকাশিম” মঞ্চস্থ হয়। এই নাটক- 
খানিও “সিরাজউদ্দৌলার” মতোই জাতীয়তাবাদে উদ্বুদ্ধ 
ছিল। মিরজাফরের ভূমিকায় গিরিশচন্দ্র ও মিরকাশিমের 
ভুমিকায় দানীবাবু' অভিনয় করেন। ' এ বৎসর ডিসেম্বর 
মাসে গিরিশচন্দ্র “ব্যায়সা কা ত্যায়সা” মঞ্চস্থ হয়। 

পরের বছর (€১৯০৭)* মিনার্ডায় তার “ত্রপতি 
শিবাজী” মঞ্চস্থ হয়। “সিরাজউদ্দৌলা” ও “মির 29 
নাটকের মতোই “ছত্রপতি শিবাজী” নাটককেও গিরিশচন্দ্র 

ত ভাবে রচনা করেন। কিছুদিন আগে ভারতের 

সসহান্‌ নেতা লোকমান্য বালগঙ্গাধর তিলক মহারাষ্ট্র 

শিবাজী উৎসবের প্রবর্তন করেছিলেন। জাতীয়তাবাদে 
উদ্বুদ্ধ এ উৎসবের ঢেউ সারা ভারতে ছড়িয়ে পড়েছিল । 
এই শিবাজী-উৎসবের উদ্দেশেই কবি রবীন্দ্রনাথ এ সময় 
তার বিখ্যাত কবিতা “শিবাজী-উৎসব” লিখেছিলেন । 
১৯০৬ সালে শিবাজী-উৎসব ও লোকমান্য তিলকের বাংলা- 
দেশে আগমন গিরিশচন্দ্রকে যে “ছত্রপতি শিবাজী” রচনায় 
অনুপ্রাণিত করেছিল, ত! সহজেই অনুমান কর! যায়। 
“সিরাজউদ্দৌলা,” “মিরকাশিম” ও “ছত্রপতি শিবাজী”: 
বাঙ্গালীর জাতীয় জাগরণে যে বিশেষ অংশ গ্রহণ করেছিল, 
তা একটি ঘটনা থেকে সহজেই বোঝা যায়। এই নাটকগুলি 
মঞ্চস্থ হওয়ার কয়েক বছর বাদে এগুলির প্রভাব সম্পর্কে: 
ইংরেজ সরকার অত্যন্ত ভীত হয়ে ওঠেন এবং ১৯১১ লালে এঁ 
নাটকগুলির অভিনয় ও প্রকাশ নিষিদ্ধ ক'রে দেন। এই 
সেদিন পর্যন্তও এই নাটকগুলি বেআইনী ছিল। ন্যাশন্যাল 
থিয়েটারে (জাতীয় রঙ্গীলয়) ধার অভিনয় জগতে প্রথম: 
পদার্পণ ঘটেছিল, তার নাট্যপ্রতিভার পরিপূর্ণ বিকাশ যে ও 
জাতীয়তাবাদী নাটকগুলিতেই হবে, তাতে আব্র আশ্চর্য কি!. 
“সিরাজউদ্দৌলা” ও “মিরকাশিম” নাটকে বাঙ্গালী জাতি . 
তার বিস্মৃত ইতিহাস ও এতিহকে ফিরে পেয়েছিল । এগুলির 
অসামান্য জনপ্রিয়তাই তার প্রমাণ। কেবল “সিরাজউদ্দৌলা” 
, ও “মিরকাশিম” নাটকের অভিনয় থেকেই মিনার্ভা থিয়েটার 
লক্ষাধিক টাকা পেয়েছিল । ₹ ; 


এগারো 

কিন্তু শীঘ্রই (১৯০৭) মিনাৰ্ভার সঙ্গে গিরিশচন্দ্রের সম্পর্ক 
আবার ছিন্ন হ'লো। এ সময় হাইকোর্টের উকিল প্রসন্নকুমার 
রায়ের পুত্র শরৎকুমার রায় এক লাখ আট হাজার টাকা 
দিয়ে এমারেন্ড থিয়েটার (ক্লাসিক) কিনে নিলেন। এখন এই 
থিয়েটারের নূতন নাম হলো! “কোহিনুর” । শরৎকুমার 
গিরিশচন্দ্রকে দশ হাজার টাকা৷ বোনাস ও মাসিক চার শ 
টাকা মাইনে দিয়ে “কোহিনুর” থিয়েটারের ম্যানেজার নিযুক্ত 
করলেন। এই সময়ে গিরিশচন্দ্রের বয়স হয়েছিল তেষটি 
বছর। বয়স ও অক্লান্ত পরিশ্রমের ফলে তার শরীর ভেঙে 
পড়েছিল। তার দানবের মতো শক্তিও যেন ক্রমেই ফুরিয়ে 
আসছিল। তিনি দুরন্ত হাপানিতে ভুগছিলেন। পান ও 
তামাক চিরদিন তার প্রিয় সহচর ছিল। তিনি অবিলম্বে এ 
ছুটি জিনিস ছেড়ে দিলেন। কিন্তু রোগ ক্রমেই বেড়ে 
চললো তাই “কোহিনুর” থিয়েটারের জন্যে তিনি কোনও 
নূতন নাটক লিখলেন না। নাট্যকার ক্ষীরোদপ্রসাদ 
উদ্বোধন হলো। 


কিন্তু উদ্বোধনের এক বছরের মধ্যে প্রতিষ্ঠাতা . 


শরতকুমার মারা গেলেন। তখন শরৎকুমীরের ছোট ভাই 

শিশিরকুমার রায় থিয়েটার চালাবার ভার নিলেন, কিন্তু 
গিরিশচন্দ্রের সঙ্গে উপযুক্ত সদ্ব্যবহার করলেন না । ফলে 
তাদের ছ'জনের মধ্যে মনোমালিন্য ঘটলো । শিশিরকুমীর 
গিরিশচন্দ্রের বেতন বন্ধ ক'রে দিলেন। গিরিশচন্দ্রকে বাধ্য 
হয়ে আইনের আশ্রয় নিতে হলো । মামলায় গিরিশচন্দ্রই 
চার শ টাকা ও বাকী বেতন মিটিয়ে দেওয়ার জন্যে হুকুম 
দিলেন। গিরিশচন্দ্র আবার মিনার্ভায় ফিরে গেলেন। 
করতে হয়েছিল। তার প্রধান কারণ ছিল এই যে, 
গিরিশচন্দ্র অভিনেতা, নাট্যকার, শিক্ষাদীতা ও পরিচালক 
ছিলেন। তাই সকল, রঙ্গালয়ই তাকে পাওয়ার জন্যে ব্যস্ত 
হ'তো। অন্যপক্ষে তার অসামান্য ব্যক্তিত্ব এবং অভিনেতা 
ও অভিনেত্রীদের মধ্যে জনপ্রিয়তা ও প্রাধান্য রঙ্গালয়ের 
কর্তৃপক্ষের কাছে শীঘ্রই দুঃসহ হয়ে উঠতো । ফলে রঙ্গালয়ের 
কর্তৃপক্ষের সঙ্গে গিরিশের মনান্তর ছিল অনিবার্য। আর 
মনাস্তর ঘটলেই গিরিশ সে থিয়েটার ছেড়ে অবিলম্বে অন্ত 
থিয়েটারে চলে যেতেন- যাওয়ার মতো থিয়েটারের অভাব 
ছিল না তার। এই? মিনার্ভা রঙ্গমঞ্চ তিনি তিনবার 
ছেড়েছিলেন। কিন্তু এইবার"যে তিনি মিনার্ভায় এসে যোগ 
দিলেন, -এই তার রঙ্গালয়ে শেষ যোগ দেওয়া । কারণ 

জীবনের শেষ দিন তার ঘনিয়ে এসেছিল । আর মিনার্ভায় 
তার জীবনের শেষদিনগুলি যে কেটেছিল, সেটিও খুব সুখের 
ব্যাপার হয়েছিল। কারণ, মিনার্ভা রঙ্গমঞ্চ যেখানে গণড়ে 
উঠেছিল, সেখানেই ছিল ন্যাশন্যাল থিয়েটারের স্থায়ী 
নাট্যশালার আদিভূমি। আটাশ বছর আগে এই 
নাট্যশালাকেই তিনি জীবনের একমাত্র কর্মস্থলরূপে গ্রহণ 
করেছিলেন। 

গিরিশচন্দ্র চতুর্থবার মিনার্ভায় যোগ দিয়ে “শাস্তি কি 
শান্তি”, “শঙ্করাচার্য”, “অশোক” ও “তপোবল” পর পর 
লিখেছিলেন। ১৯০৮ সালে তার দীর্ঘদিনের প্রিয় সহচর 
অর্ধেন্দুশেখরের মৃত্যু হলো । গিরিশচন্দ্র লিখলেন তাঁর «নট- 
চূড়ামণি অর্ধেন্দুশেখর” নামে বিখ্যাত প্রবন্ধ। অভিনেতা 
হিসাবে অর্ধেন্দুশেখর তার প্রবল প্রতিদন্দী হ'লেও তাকে যে 
তিনি কতোখানি ভালোবাসতেন ও শ্রদ্ধা করতেন, তার 
সুস্পষ্ট পরিচয় পাওয়া যায় এই প্রবন্ধটির ভেতর । এ বৎসর 
নভেম্বর মাসে গিরিশচন্দ্রের “শাস্তি কি শাস্তি” মঞ্চস্থ হ’লে । 
দানীবাবু- প্রসন্নকুমারের ভূমিকায় অভিনয় করেন। এই 
নাটকখানিতে বিধবা বিবাহেয় সমস্ত! নিয়ে গিরিশচন্দ্র 
আলোচন! রি িযাসারির এটির রিচ ছি 
সম্মুখে তুলে ধরেন। 

গিরিশচন্দ্রের স্বাস্থ্য অত্যন্ত ভেঙে পড়ায় তিনি স্বাস্থ্য . 
পরিবর্তনের জন্য কিছুদিন কাশীতে গিয়ে থাকলেন।. তাতে. 

তার শরীরের কিছুটা উন্নতি হলো । ১৯১০ সালের জান্ুয়ারি 
মাসে শিক্করাচার্য” ও ডিসেম্বর মাসে “রাজা অশোক” মঞ্চস্থ 
হ’লো|। দানীবাবু শঙ্কর ও অশোকের ভূমিকায় অবতীর্ণ হলেন। 
পর বৎসর নভেম্বর মাসে মঞ্চস্থ হ’লো “তপোবল”। দানীবাবু 
বিশ্বামিত্রের ভুমিকায় নামলেন। অর্ধেন্দুশেখর পরলোকে, 
গিরিশচন্দ্র অভিনয় থেকে প্রায় অবসর নিয়েছেন। এখন 
দানীবাবুই যে বাংলা রঙ্গমঞ্চের যুবরাজ, সে বিষয়ে সকলেই 
নিঃসন্দেহ। দ্বিজেন্রলালের “সাজাহান” নাটকে রংজেব ও 
“চন্দরগুপ্ত” নাটকে চাণক্যের ভূমিকায় তিনি যে অদ্ভুত শিল্পকর্ম 
দেখালেন, তা রঙ্গালয়ের ইতিহাসে চাঞ্চল্যের স্থষ্টি করলে! । 
পুত্রগর্বে গিরিশচন্দ্র সত্যই গধিত। অভিনয়ের ক্ষেত্রে তার 
পুত্র যে তার যোগ্যতম উত্তরাধিকারী, সে বিষয়ে তার পরম , 
শাক্ররও কোনও সন্দেহ রইলো না। 

গিরিশচন্দ্র পর পর আরও তিনখানি নাটক লিখলেন। 
কাশী থেকে ফেরবার পর তার মধ্যে, আবার পরিপূর্ণ 
কার্ষোছ্যম দেখা দিয়েছিল। তা যে নির্বাণোনুখ দীপের শেষ 
আলোকোচ্ছাস, তা কে জানতো ! গিরিশচন্দ্র অল্পদিনের 
মধ্যেই “নিত্যানন্দবিলাস”, “বিধবা-বিবাহ” ও “চাবুক” রচনা 
করলেন। অন্ত কতকগুলি নাটকের রচনাও আরম্ভ হ'লো। 
কিন্ত সেগুলির রচনা শেঁষ হবার আগেই মহাকালের ডাক 
“এলে | 

যে রঙ্গালয়ের জন্যে গিরিশচন্দ্র তার জীবন-মন উৎসর্গ 
করেছিলেন, সেই রঙ্গালয়ই তার মৃত্যুর আশু কারণ হ'লো। 
অনেকদিন গিরিশচন্দ্র অভিনয় করেননি । সম্ভবত তিনি 
রঙ্গনাথকে তার শেষ প্রণাম জানাতে চাইলেন। ১৯১১ 
সালের মাঝামাঝি সময়ে হঠাৎ তিনি “বলিদান” নাটকে 
অভিনয় করবেন ব’লে বিজ্ঞাপন দেওয়া হ'লো। “বলিদান” 
নাটকে করুণাময়ের ভূমিকায় গিরিশচন্দ্রকে দেখবার লোভ 
কোন্‌ নাট্যামোদী সামলাতে পারে? দর্শকদের ভিড়ে 
রঙ্গালয় পূর্ণ হ'লে । কিন্তু আবাঢের মেঘে আকাশ ছেয়ে, 
গেলো । শুরু হ’লে! ঘোর, দুর্যোগ_নটরাজ মহারদদ্রই 
যেন সেদিন তার পরম ভক্তকে গ্রহণের জন্যে এই জাল 
পাতলেন ! 

করুণাময়ের ভূমিকায় অনেক দৃশ্যে খালি গায়ে অভিনয়, 
করতে হয়। গিরিশচন্দ্র আপাতত সুস্থ থাকলেও রোগ যে 
তীর শরীরে বাসা বেঁধে আছে, সেকথা স্মরণ ক'রে সকলে 
তাকে সে রাতে অভিনয় করতে নিষেধ করলেন। কিন্তু 
নিষেধ গিরিশচন্দ্র শুনলেন না__রঙ্গনাথের ডাকই তার কাছে: 
বড় হ’লে|। গিরিশচন্দ্র ধরুণাময়ের ভূমিকায় অভিনয় 
করলেন। সকলেই যা ভয় করেছিল, তাই হ'লো-_তার 
ঠাণ্ডা লাগলো । তিনি বাড়ি ফিরে সেই যে শয্যা নিলেন, 
আর উঠলেন না। 


কয়েক মাস রোগ ভোগের পর এলো অন্তিম রাত্রি । 


|) 


| 

১৯১২ জালের ৮ই ফেব্রুয়ারি রাত্রি ১টা ২০ মিনিটে তার 
মহাজীবন-নাট্যের অবসান হলো । 


গিরিশচন্দ্র তীর জীবনে প্রায় ৮০ খানি নাটক 
লিখেছিলেন। তা পৃথিবীর আর কোনো নাট্যকারের 
ভাগ্যে ঘটেছিল ব'লে জানি না। শেকৃস্গীয়র নাট্যকার 
ছিলেন, অভিনেতাও ছিলেন । গিরিশচন্দ্র নাট্য-প্রতিভা 
শেক্স্গীয়রের সমকক্ষ হয়তো ছিল না, কিন্তু অভিনেতা 
হিসাবে গিরিশচন্দ্রের সঙ্গে শেক্স্পীয়রের তুলনাই হয় না। 
নাট্যশিল্পে গিরিশচন্দ্র ছিলেন সব্যসাচী__তিনি তীর কালে 
বাংলার রহ্গজগতে কি নাট্যরচনায়, কি নাট্যাভিনয়ে ছিলেন 
অপ্রতিদ্বন্থী সম্রাট। তেমনটি পৃথিবীর আব কোনও 
নাট্যশিল্পীর ভাগ্যে ঘটেনি । সেদিক থেকে তিনি ছিলেন 
অতুলনীয়, অদ্বিতীয় । 

বাংলার নাট্যশীলা৷ ও নাট্যসাহিতঃ গিরিশচন্দ্রের কাছে 
চিরখণী হয়ে আছে। বাঙ্গালী জাতির এই খণ অপ্রিশোধ্য ৷ 

